Цо данделъиялда кIалъалаго РФялъул лъайкьеялъул министр Ольга Васильевалъ абун букIана херлъаниги хIалтIудаса нахъеги инчIого, учительзаби-пенсионераз ккун ругила хIалтIул бакIал. Гьединлъидал гIолохъанал учительзабазе рес щолеб гьечIила гьанжезаманалъул тIалабазде рекъонкколеб лъай цIалдохъабазе кьезе.\nМинистралъул рагIабазда рекъон, ругьунаб бакIалдаги кIусун, пенсиягун моцIрол харжги чвантиниб лъун, чIегIераб икраги кванан рагIула ригь арал учительзаби. Ва педагогияб вузги лъугIизабун, кивдай вугев дица лъай кьезе мустахIикъав дов цIалдохъанинги абун, дунял тирулев рагIула гIолохъанав учительги. ТIадежоялъе, гIемер векерахъдиялъ, вакъун-къечонги вукIинарищха гьев пакъир.\nАмма бичIчIулеб гьечIо, щай гIолохъанав учитель «къварид гьавулев» вугевали. Дагьалъ цебе ахIи бахъун букIана улкаялъул школазе учительзаби гIолел гьечIин абун. 2019 соналъул щуабилеб февралалда Москваялда тIобитIараб «Большие данные: новые возможности мониторинга в образовании» абураб халкъазда гьоркьосеб конференциялда министралъ бицун букIана статистикиял баяназда рекъон, нилъер школазда хIалтIулел ругин 22-25 сон барал учительзабазул 5,5 процент. Хехал тадбирал гьаричIони, 5-8 соналдаса школазда хIалтIизе учитель щвезе гьечIин абун. Гьелъул магIна букIана, гьабсагIаталда ругелги учительзаби нахъе ани (херлъиялда бан, унтун яги хун), учительзаби гьечIого школа хутIулин абураб. Гьелдаса хадуб хIалбихьана гIолохъанал учительзаби школазде тIадруссинариялъул мурадалда тадбирал гIуцIизе. Рииялъго бицана, цIияб цIалул соналда учителасул харж цIикIкIинабизе бугин абунги. Гьебгиха – окладги цIикIкIинабун. Ахиралда хIукму гьабуна харж кIиго бутIаялдаса гIуцIизе: аслияб – 70 процент ва гъирабазабиялъулаб бутIа – 30 процент. Абулеб букIана октябралда учителасул харж ункъо проценталъ (!!!) цIикIине бугинги.\nГьанже бицунеб буго херал учительзаби школаздаса хъамизе кколин абун. Хъамеха. Гьб мехалда бихьилагури школалда щив хIалтIизе вугевали. Разилъизе вугищ гIолохъанав учитель, гьабсагIаталда бугеб харжалда рекъон, хIалтIизе? «Нижер районалда гIемерал соназ хIалтIулев учителасе щола 20 азарго гъурущ ва гIолохъанасе – 10-15 гъурущ. Кин гьез хьихьизе бугеб хъизам? Хасго гIолохъанав учителас? «Дима-дацил» квербакъиялдалъун, гIемерал гIолохъанал педагогал ана школалдаса нахъе, бизнесалде. Руго репетитораллъун хIалтIулелги. ГIумру гьабизе гIолеб пенсия букIарабани, ригь аразда гьоркьосаги цониги учитель хутIилароан школалда. Щайха гьезие къваригIараб ботIрол унти: гьоркьоса къотIи гьечIел отчетал, аттестациял, къецал…», - ан бицана 30 соналъул стаж бугев, цIёар рехсезе бокьичIев учителас.\nЦо нухалда (гьеб букIана ДНИИПалда хIалтIулеб заман) магIарул росдал школалда гIурус мацIалъул дарсида гIодой чIарай дица кодобе босана цIалдохъаналъул тетрадь. Гьенир багIараб щакъиялъ лъун ругоан щуйил къиматал. ХатIги бугоан берцинаб. ЦIалана тетрадалда хъварал тексталги. ГъалатIазул цIун ругоан гьел. Хадубккун учителасулгун (гьев вукIана гIолохъанав учитель) гара-чIварулаго, дица гьикъана дол щуйилазул магIна щибилан абун. Гьев мукIурлъана, тIадкъаязул халгьабичIого, къиматал лъеялъе.\nШколалъул масъалаби тIураялъул рахъалъ батIиял нухал ратизе кколаан федералияб министерствоялъ. Амма, кидагогIадин тIаса бищана бигьаяб нух.\nДругие материалы в этой категории: « «Дир Аваристан»\tГIарзал гIемерлъидал бахъараб ахIи »\n12:22, 14 июля 2020, 70\n15:18, 13 июля 2020, 144\n10:45, 13 июля 2020, 175


Чил оьрмурду ххассал баншиврул, оьттуй мяш машару\nРеспубликалул оьтту ласай станциялул пишакартал тавакъюрай бур республикалул агьалинахь цIуллу-сагъшиврун цичIав нигьачIисса дакъахьурча, оьтту булун нанияра тIий. Гьашинусса пандемиягу сававну, станциялийн оьтту булун бучIайсса донортурал сияхI чIири лирчIун дусса дур. Апрельдания шинмай станциялул зузалт къалагайсса бур цайми шагьрурдайн ва районнайн оьтту ласун лагайсса аьрххирдай.\nМахIачкъалаллал агьалигу маршруткардай ва автобусирттай занан къадагъа диркIун тIий, бувагу къабукIлан бивкIун бур.\nЦIана оьтту биял къахъанай, станция хъинну мюхтажну бур оьттул луртандалух. Агарда оьтту булун бучIарча, зун станциялий дулунтIиссар 2 кьини хIакьгу бурувччусса, даврийн къагьан ихтияр дуллалисса справкагу, шоколадрахунсса чяй ва 510 къурушгу. Ва бакъасса Республикалул станциялул реестрданийн лавсъсса оьтту буллай хъунмасса стаж бусса донортурахь ихтияр дуссар коронавирусрайнсса ва антитела бурив — бакъарив ххал бансса анализру укра дулун.\nЭкс-глава республики призвал сплотиться в борьбе против коронавируса\nСледующая публикация «ХIадур бува оьрчIру школалийн» тIисса чирилунсса даву\nПредыдущая публикация Туристътуран ххира хьусса Сулакьрал къуманийнсса бухмур ххуллу лакьинтIиссар


ХъахIилаб экраналдасан гIухьбузул яшав\nРоссиялъул телеканалазда - хьвацIихьиталги, вехьасул къвачIаги, исана гьабураб кьегIерги\nГьал къоязда республикаялда бахъизе байбихьана хъутабаздаса гIи магIарухъе гочиналъул хIакъалъулъ «Перегон» абураб документалияб кино. Гьеб буго РФялъул Культураялъул министерствоялъул квербакъиялдалъун бахъулеб фильм. Гьелъул режиссер ккола Гъуниб районалъул Сугъралъа ГIабдула Бечедов. Москваялдаса рачIарал продюсеразулгун операторазул ункъо чиясдаса гIуцIараб къокъаялъе нухмалъиги гьабулеб буго гьес. Фильмалъул хIакъалъулъ гьез бицана «Дагъистан» РИАялда тIобитIараб пресс-конференциялда.\nГIухьбузда бихьулеб гIакъуба\nМоскваялдаса продюсер Анна Смирноваги, телеоператор Михаил Горабчукги, техникияв директор Евгений Смирновги ахIун руго Бечедовас республикаялде.\n- Республикаялда гIи-боцIухъанлъиялде цIикIкIун кIвар кьолеб букIинги хIисабалде босун, цебего пикру букIана фильм бахъизе. Цин хъутабаздаса магIарухъе ва хадуб нахъбуссун гIи гочинаби бигьаяб гуреб иш буго. Дида гьеб бихьана, гьединлъидал бокьана гIухьбузул захIматалъул хIакъалъулъ кино бахъизе, - ян бицана ГIабдула Бечедовас\nЦин бахъизе буго хъутабазда гIи къунцIиялъул кампаниялдаса байбихьун, хадуб магIарухъе ине къватIире рахъараб тIоцебесеб къоялдаса нахъе гIухьбузда бихьулеб захIмат-гIакъубаялъул. Хадуб, дагьабго гьоркьоб къотIиги гьабун, риидалил мучIдузде щвейгун, гIиял къавуда чанго къоги бан, гьенирги гьаризе ракIалда буго съемкаби. Лъабабилеб бутIаялда бихьизабизе буго хасалихъе гIи мугIруздаса хъутабазде гочунеб къагIида.\n«Чукоткаялда ритIучIазул рехьед бихьарав магIарул куйдукьа хIинкъуларо»\nДагъистаналда тIоцебесеб нухалъ хIалтIулей йигониги, кутакалда гъира бугин жиндир гьеб кино бахъизеян бицана Анна Смирновалъ.\n- Дида бичIчIула кигIанго захIматаб хIалтIи гьеб букIин. Балеб цIадакьги пулеб гьорокьги, рогьаралдаса рукIкIинегIан гIиял рехъада цадахъ къокъине ккани, гьеб бигьаяб масъала гуро. Хасго дун гIадай, мугIрул согIлъи лъаларей гIаданалъе цIакъго захIматаб букIина гьеб нух. Нижер операторасеги бигьаяб иш гуро гьеб. Амма нужер гьаниве цевеги щварав чи вукIиналъ, гьесие дагьаб бигьаго букIине батила.\nГIухьбузда цадахъ ине ккеялъул абизегIанасеб ургъел гьечIин бицана Михаил Горабчукица. Риидалгицин цIер биунареб Чукоткаялда, чукчабазда цадахъ, ритIучIазул рехьед гочунеб куцалъул кино бахъун буго гьес чанго соналъ цебе.\n- Кино бахъун лъугIизегIан, ай маялдаса бахъараб октябралде щвезегIан, гьанир рукIине нижер рес рекъеларо. РачIун-ун, пуланаб заманалде данде ккезабураб графикалда рекъон бахъизе буго гьеб, - ан бицана гьес.\nХалкъалда кино бихьизе буго 2023 соналъул маялдехун.\n- Гьанже рахъун гьелъул хIакъалъулъ кино бахъизе кин ракIалде ккараб?\n- Продюсер хIисабалда дица абила, тIоцебесеб иргаялда, миллияб нахърателалалъе гьеб пишаялъул (гIухьбузул захIматалъул) бугеб кIвар кIудияб буго, - ян абуна А. Смирновалъ. - Умумузул бахIарчияб гьеб иш кодобе босизе бокьарал гIолохъаби жакъа гIемер ратулел гьечIо. Лъиего бокьулеб гьечIо цIадакьги гIазукьги вехьасул тIил кодобе босизе. Амма ГIабдулае бокьун буго, цо гьеб рахъ гуребги, гIухьбузул захIматаб пишаялъ улкаялъул социалиябгун экономикияб гIумруялда кколеб бутIаги бихьизабизе.\nКино бахъулелъул съемкаби гьаризе гьез тIаса бищун буго Сугъралъ «Агрофирма».\nГьале мугIрул, гьале гIи, гIищкъу бугес босе тIил\nСордо базе рещтIараб бакIалда гIухьбузул яшавалъул, кванде гьел хIадурлъулеб куцалъул, хасго вехьасул хинкIал гьарулеб къагIидаги бихьизабизе бугин жидеца фильмалдаян бицана А. Смирновалъ. Гьелъул жиндиргоги цIакъ хьул букIин бихьулеб букIана гьезул хIалбихьизе. Амма ГIабдулае, щаялиго бокьун бугила, балеб цIадакь цIаги бакун, хинкIал гьарулеб къагIида бихьизабизе.\nГьединго киноялда рихьизаризе руго вехьасул къвачIаги, гъалараб тIагъурги, хьвацIихьиталги.\nДругие материалы в этой категории: « Бищун берцинаб анкьго бакIалъул цояб - Дагъистанги\tМармар-гьецIоялда хъван руго цIарал »\n12:06, 02 июля 2022, 30


Агьалинансса къулайшиннарду |\nДагъусттаннал МФЦ-рдай ялу-ялун гьарза дуллай бур халкьуннал оьрму бигьа буллалисса электрон журалул хIаллихшиннарду. Ноябрь зурул 7-нния шихунмай байбивхьуну, машинарттал заллухъруннаща бюхъантIиссар МФЦ-дайхчIин электрон журалул ОСАГО полисру ласлан.\nУтти, МФЦ-рдайн бувкIсса агьалинан, цинярда тIалавшиннардайн бувну, анаварсса чIумуй, кьювкьусса багьлуй, ОСАГО полисру дуллантIий бур.\nСтраховка ласуншиврул, «Мои документы» офисирттайн бучIан аьркинссар паспортращал ва машиналул документирттащал. Автомашинартту страховат бан бюхъайссар машинартту бачин бансса ихтиярду дусса Аьрасатнал цума-цагу гражданиннаща. Страховой полисрахсса арцугу дулун бюхъайссар МФЦ-рдал офисирттайн.\nМашинарттал заллухъруннаща бюхъайссар шиккура цаймигу хIаллихшиннарду дузал дан. Масалдаран, шикку дулун бюхъайссар машинарттай дирхьусса аькIрахсса арцу, мукунма ласун бюхъайссар машинартту бачин бан ихтияр дусса удостоверенияртту. МФЦ-рдал офисирттайхчIин тIайла буккан бюхъайссар сияхIрайн лахъан бансса газрал оборудованиярттал документру. Мукунма, шикку булун бюхъайссар машинарттай ГБО дишинсса ва машинарттал техникалул экспертизартту бансса аьрзри. МФЦ-лул цачIанма бувкIсса документру электрон журалий тIайла буккайссар республикалул ГИБДД МВД-лийн. МФЦ-лул зузалтрал машинарттал заллухъруннайн гьан байссар цивппа сияхIрай бивхьушиву ва цумур чIумал транспортрал регистрация дан аьркинссарив бусласисса чагъарду.\nЭлектрон журалул хIаллихшиннарду ишла дуллалиминнан хъуннасса куклушиву хъанай дур, чIунгу харж къадурну, ичIува бунува, цалва мурад бартбигьин.\nПредыдущая записьТеррористурал ва экстремистурал идеологиялийн къарши бацIанСледующая записьКоллекция Национального музея Дагестана пополнится останками древнего ихтиозавра


Дунял ва Динал, Июнь 20, 2019 page 1\nБусурбабазда лъураб бугьтан\nСтаврополалда батун бугин кьвагьиял гьаризе ритIулел ясал хIадурулеб руччабазул мадараса. Гьединаб хабар тIибитIун буго ахирал къоязда интернеталда. Гьебги Дагъистаналъул Теологияб институталъул вакиллъи бугеб рокъоб батун бугин лъазабулеб буго. Гьеб гьадингосеб хабар бугин абулеб буго рехсараб институталъул мугIалимзабаз.\nГуржиялъ халат бахъунеб буго Самцхе-Джавахети абулеб жанубияб регионалъул Чела росулъа 26 августалда мажгиталъул минара нахъе босун индал багъарараб дагIба-рагIи. Гуржиязул христианазул килисагун ункъабилеб гIасруялдаса нахъе рекъон букIараб бусурбабазул бикь-бикьараб жамгIияталда щиб кколеб бугеб? Ахирисел анцI-анцI соназда Иранагун Туркиялдаса рачIунел диниял хIаракатчагIи цIикIкIунилан щиб гьениб хисулеб бугеб?\nНедим Гюрсель: «ШаригIат демократиягун цадахъ хIалтIизабизе кIоларо»\nДагьалъ цеве Туркиялъул цIар рагьарав хъвадарухъан Недим Гюрселица мустахIикълъана Франциялъул Prix Méditérranée абулеб ай – «Ракьаздагьоркьосеб Ралъдал шапакъаталъе». Гьеб шапакъат гьесие щун буго гъоркьиса къватIибе бичараб «Иблис, малаик ва коммунист» абулеб романалъухъ. Нижер радиоялъе гьес баянал гьаруна Гези-ахикь багъарараб протесталъул суалалда тIаса.\n«НекIо заманалда имамзабазул аттестациял рукIинчIо»\nЦебе нижер мухбирзабаз чанго баянал гьаруна Дагъистаналда байбихьараб росдал мажгитазул имамзабазул аттестациялъул темаялда тIасан. Гьаб нухалъ баянал гьарулел руго динияб идараялъул пресс-секретарас ва тарихиял гIелмабазул докторас.\nДагьалъ цере Америкалъул Цолъарал Штатазда къватIире риччан руго Мавлави тарикъаталъул шайих Цолъарал Штатазул Калифорниялда гIумру гьабулев Ибрагьим Гамардица ингилиз мацIалде руссинарурал Жалалудин Румил киналго рубайал. Гьелдалъун гьес рагIалде бахъинабуна Магърибалъул цIар арал гIалимзаби Артур Арберрица, Анне Мари Шимелица ва цогидаз байбихьараб хIалтIи.\nПолитикиял хIаязул фильмал\nАраб анкьалда тIолго дунялалда гIемер бицунеб букIана «Бусурбабазул гIайиб гьечIолъи» абулеб Америкалда пуланал гIадамаз бахъараб киноялъул. Ислам дин хIакъир гьабулеб гьеб киноялъ бусурбабазул ццим бахъинабуна. ГIезегIанго улкабазда тIоритIана демонстрациял ва гьезул хIасилалда анцI-анцI чи чIван вуго. Цого мехалъ Россиялда бахъараб «Орда» абулеб киноялда сверухъ кIудияб ахIи-хIур рагIулеб букIинчIо гьеб фильмалъ татар миллаталъул тарих мекъса бихьизабун бугониги.\nЛъица Шайихасе хIукму къотIараб?\nШайих СагIид Афанди чIваялъе гIемерал гIиллаби рукIун ратилин рикIкIунеб буго Дагъистаналъул жамгIиял хIаракатчагIаз, аммаила гIаммаб мурадлъун шаклъи гьечIого кколилан Шималияб Кавказалда бугеб ахIвал-хIал жегиги хIалуцинаби, шай гурелъул - зулмуялъги рагъалъги гIемерисезе кIудияб пайда кьолеб букIиналъул.


ТОКАЛЪУЛ ИШ РОЦ1Ц1ИНАБИЗЕ ККЕЛА. - 22 Июля 2016 - Хунзахская Газета "Сельский труженик, Росдал захIматчи"\nГлавная » 2016 » Июль » 22 » ТОКАЛЪУЛ ИШ РОЦ1Ц1ИНАБИЗЕ ККЕЛА.\nТОКАЛЪУЛ ИШ РОЦ1Ц1ИНАБИЗЕ ККЕЛА.\nГьал ахирал соназда районалъул бищунго рах1ат хвезабулеб ишлъун ккола токалъул суал. Г1адамаз х1акимзабазде рехун, х1акимзабаз г1адамазде рехун рук1уна кидаго токалъул ругел г1унгут1абиги.\n13 июналда гьеб суалалда хурхун х1алт1улаб сапаргун районалде вач1ун вук1ана ц1иг1уц1араб «Дагэнерго» ОАОялъул нухмалъулев, нилъер ракьцояв Гьимат Гьиматов. Гьев вач1иналъе г1илла ккана бух1араб токалъухъ г1арац бак1ариялъул рахъалъ нилъер район т1олабго республикаялдаго рач1ч1алда бук1ин. Рехсараб суалалда хурхун районалъул администрациялда т1обит1ана данделъи. Гьелда г1ахьаллъи гьабуна районалъул бет1ерас, гьесул заместителаз, росабазул бегавулзабаз ва цогидазги.\nДанделъиялъул байбихьуда Гьимат Гьиматовас бицана республикаялъул энергетикаялъул системаялда ккарал хиса-басиязул. Гьедин, цолъизарун руго киналго токалъухъ г1арац бак1арулел идарабиги подстанциялги. Нилъер районалда гьединаб цолъизабураб г1уц1иялъул нухмалъулевлъун тун вуго цебе г1арац бак1арулеб идараялъул вук1арав начальник Мусаев Г1али. Гьес бицана районалда токалъухъ г1арац бак1ариялъул иш ц1акъ зах1матаб х1алалда бугилан. Гьелъул х1асилалда жидер рес кколеб гьеч1ила турарал токалъул х1убалги басралъарал трансформаторалгун кваралги хисизе ва къач1азе. Ц1акъ г1емерлъун ругила г1адамаз ток бикъиялъул х1ужаби, чангиязул гьезего гьеч1ила счетчикал. Гьедин, исана май моц1алда районалъе биччараб токалъул 64 % араб бак1 лъач1ого т1аг1ун буго. Раг1и кьуна г1агараб к1иго моц1ида жаниб дагьабниги гьеб суал цебе бачине к1ванани, район токалдалъун хьезабизе жиндица к1вараб х1алт1и гьабилилан. Гьединго бицана гьал къоязда Пятигорскиялдаса районалде бач1ине бугеб комиссиялъул ва росабазул бегавулзабазда гьарана гьелгун цадахъ х1алт1еян.\nСаг1ид Юсуповас абуна район цебет1ураблъун бук1ине ккани, гьелъул киналго рахъазда х1алт1и х1асил кьоледухъ бук1ине кколилан ва бегавулзабазда лъазабуна къокъаб заманалда жаниб бач1араб комиссиялъул вакилзабигун цадахъ жиде-жидер росабалъ рехсараб г1унгут1и т1аг1инабизе х1аракат бахъеян. Гьеб х1алт1уда хадуб халкквезе т1адкъана жиндирго заместитель Г1аммаев Шамилида. Ахиралда бегавулзабаз кьуна жидерго суалалги.\nДанделъиялдаса хадуб бегавулзабигун цадахъ Гьимат Гьиматов щвана районалъул токалъул ц1ик1к1араб х1инкъи бугел бак1аздеги.


ТIиндиб Имам Шамилилгун дандчIвай » Региональная Национально-Культурная Автономия Аварцев Дагестана\nГлавная » История » ТIиндиб Имам Шамилилгун дандчIвай\nГьаб гIажамалда хъвараб Имам Шамилилгун ккараб лъугьа-бахъиналъул бицен, батана нилъеда ТIиндиросулъ, гьеб росулъа хъвараб жо бугелъул гьаб. Гьанисан нилъеда бихьула магIарулазда гьоркьоб букIараб адаб-хъатир. Юрий Карпов вацогидал магIарул миллат бикьизабиялда тIад хIалтIулел гIалимзабазе жаваблъунги кола гьабхъвай-хъвагIай. МагIарул мацI ГIанди-гIурухъ Данияловас билъанхъизабунилан бицарал чагIазда цIехезе бегьула нилъеца – гьабхъвай-хъвагIайги гьес тIамун гьабураб жойищилан? Гьелдалъун нилъеда бихьулеб буго бол мацI ХIХ-б гIасруялдаго кинабго магIаруллъиялда киназего гIаммаб жамгIияб алатлъун. Гурони щайзе ТIиндиса чиясе къваригIараб 1854-б соналъ магIарул мацIалда гьабд жо хъвазе. Гьеб соналъ Имам Шамил унев вукIана Гуржиялъе, нахъехун машгьурлъараб чабхъенгун (ЦIинандариса гуржиязул киназасул хъизан хъамараб). Унаго нухтIа ТIиндив рештIарав гьесухъе рачIана гIалимзаби ва жамагIатчагIи, кIудияв Имамасе адаб гьабизе абун. Гьебго къоялъ рокъов щун хадуб хъвараб бицен буго нилъеца гъоркьехун кьолеб хъвай-хъвагIай. Гьанив АхIулгохIалда шагьидлъарав ТIиндиса бахIарчи Бусайилав рехсолев вукIана Усайилав абун, нижеца гьеб битIизабуна. Жеги гьанивго рехсолев Дибирилав кола Гьигьалъа чи, хадув наиблъун вахъарав.\nДун рокъове щун хадуб, дица хъвана гьаб Имам Шамилил нижеда гьабураб калам. Ниж ана – дунги,Дибирасулавги, Бусайиласул МухIамадги – жакъа имамасда тIад, гьезие гьоболлъи гьабизе бокьун. Кодоб квенгун нижеца имамасда ниж тIадерачIине изнуги тIалаб гьабуна.\nИмам Шамилги гьесул наибзабиги рещтIун рукIана нилъер росдада цебе Гъассилахъ абулеб колода. Кванан хадуб, дица имамасда абуна: «гьав МухIамадил вас вукIана дов Аргъванив шагьидлъарав тIиндисев Бусайилав», абун. Гьебмехалъ имамас, тIад вахъун, нижер цIидасаги кверал росана. Гьанже гIодор рукIаян абуна: «МухIамад, дуеги дурр хъизамалъеги дица баркала кьола ва лъияб дугIа гьабуна: «ножое Аллагьас лъиялдаса жазаги гьабеги», абун. «Гъодинав бахIарчи гIезе гьавиялъухъ, рагъулъ, щибго тушманасдаса беркъачIого жиндир рухIбичарав ва тушбабазе кIудияб ками ккезе гьабурав. Гьес босана камилаб гъазават. Гьев нужее ахираталда ватила бахIарав гIадин. Дица гьесие бахIарчиясул цIарги кьуна. Гьединго нужер багвалазул, тIиндадерил лъиял бахIарзал дир бода рукIана: ГIалуч-МухIаммад абун, Денгал МухIаммад абун. Гьев ГIалуч-МухIаммадицаги ИчучIали ккараб рагъда бихьизе гьабуна жиндир бахIарчилъи. Нужер гьединал лъимал хьихьарал эбел-инсуе МахIшаралъул къоялъ дир кумек букIина. ИншаллагьутагIала. Гьанже нужеца нужерго мурад бицине дир изну буго», – абуна имамас.\nЦинги, нижеца гьикъана: «Дур къадру борхаяв хIурматияв имам! Гьаб кIудияб аскар гьаниса эхеде рехиялъе щиб мурад бугеб», абун. Имамас жаваб гьабуна: «нилъер магIаруллъи, лъарагIал ва чачанал гурелги нилъее къваригIун буго нилъеда сверухъ ругел улкаби капурлъиялъул лагълъиялдаса эркен гьаризе ва жидерго ихтияраб улка гьабизе. Гьеб букIине гьабизе бацIадаб аварагасул шаригIат цIунараб улкалъун, цо хан цо лагъ гьечIого нилъер кинабго халкъ жидерго ихтияраб букIине. Гьаб дир боги Гуржиялъе унеб буго ,гьазул бетIерги дир вас ГъазимухIаммад гьавуна дица». Гьебмехалъ нижеца абуна: «гьеб гуржиязул цIикIкIараб улкагьечIиш, дуца ГIажамалдаса яги турказул добаса кумек щай тIалаб гьабичIеб», абун. Имамас абуна «нилъее щивго чиясул кумек хIажатаб гьечIо. Нилъерго халкъалъ кинабго рагъуе хIажатаб жо гьабула. Нилъее кумек жив – бетIергьанав Аллагьасул бугони гIола. Аварагас кколеб ислам –Аллагьасул дин ханзабазул кумекалдалъун билъине гьабичIо, жив Аллагьасул кумекалдалъун билъине гьабуна. Нужер букIинариш Аллагьас дие квегъун кьураб аскар?» Гьебмехалъ МухIаммадица гьикъана: «чам азар чи ватила гьаб аскаралда», – абун. Имамас хекко жаваб кьуна ва дагьаб тун букIана, сангар бухъулеб къоялъ аварагасулгIанаб батила абун. Цинги имамасе, хабар къокълъине бокьана. Цинги нижеца гьикъана: «гьанже ниже амру гьабизе бугиш?», – абун.\nИмамас абуна: «нужеца нужер лъималазда ва нужер гIолилазда абе нужерго Бусайилав гIадинав лъугьинабе. БахIарчиясул хвел гьечIин, я дуниялалда, я ахираталда», – абун.\nНижеца квералги росана, нижги нахъе руссана.\nОпубликовал(а): nkaa, 31-05-2013, 18:14. Просмотров: 2630


Гьеб къо бачIиналъухъ ялагьун чIун йикIана Ленаги. Гьелда рагIулаан цадахъ цIалулел ясаз бицунеб бусурбабазул байрам КIалбиччанкъоялъул. Гьелъиеги бокьун букIана цIияб берцинаб гордеги ретIун, кIудияб къвачIаги босун, ясалгун цадахъ тира-сверизе ине.\nРокьун рукIана гьелъиеги КIалбиччанкъоялъул сайгъатал. Бантикалгиха гьелъ росарал, Наидал гIадал. Туфлабиги рукIана гьелъул Марямилалда релълъарал. Написатил гIадаб таргьаги баччана гьелъ. Киназдасаго берцинайги лъугьана Лена: зобгIан хъахIилал бералги, кIургI-кIургIарал хъахIал расалги, кIибикьараб нилъуги, елъулелъул, кIаркьабазда лъугьунел гьитIиналго гвендалги, цIурмил гIадаб гьаракьги. Амма щаялиго ясазе Лена цадахъ ячине къабуллъичIо. Бихьулищха Жапаратил эбелалъ абун буго Лена бусурманай яс гурин, гьейги цадахъ ячун тирани, щвараб жоялдаса баракат бахъулилан. Цинги Жапаратицаги гьеб киналго ясазда бицун буго. Рокъое тIадюссинеги бокьичIо берзул нур свинедухъ къачIан йигей Ленае. Гьей ясазда хаду-хадуй йикIана- гьелда лъалареб букIиндалха щиб абизе кколебалиги, кие ине кколеялиги. Жалго щвара-щваралъурги абулеб букIана ясал-гьудулзабаз Лена гIурусай йигила. Ясазул рагIаби ритIухъ гьарурал киниги, чIахIиязги Ленае цIакъго мукъсанал сайгъатал кьолел рукIана. Ясазул тургьби цIолел рукIана. Ленал таргьинир абуни, дагьа-макъалго конфетал рукIана. Лена рокъое тIадюссана. Ясазда ракIалдецин ккечIо жидеего щвараб жоялъул кинаб букIаниги сайгъат гьелъие кьезе. Яс йихьарабго, бичIчIана Любада байрамалъулги Леналги ккараб. Гьелъ гIодое йиччазаюлей йикIана яс, КIалбиччанкъо нилъер байрам гуриланги абун.\nЗаманалдасан тIаде щвана гIурусазул байрамги. Лена бусадаса яхъиналде, Любаца ясалъухъ школалде ритIизе хъухъанчадалги тIуна, конфеталги тортги жанир лъун, таргьаги хIадурана. Лена жиндирго беразда божулей йикIинчIо. Гьей лъугьана КIалбиччанкъоялъул байрамалдаса жийго ячIараб куц бабада ракIалде щвезабизе:\n- Баба, баба! Дуда кIочонищ тараб дир чIобогояб таргьа, - йилан, магIил цIурал бералги къапезарулаго, ахIулеб букIана Ленаца. Амма Любаца ясалда бичIчIизабуна квешлъиялде данде лъикIлъи гьабизе кIварав чи вугила дунялалда бищунго лъикIав чийилан. Бабаца кьурал сайгъаталги росун, Лена школалде ана. Гьелъ классалъул киналго лъималазе ращад гьарун рикьана хъухъанчадалги, тортги, конфеталги. Написатги, Марямги, Наидаги, Жапаратги, абизе рагIиги бачIунарого, руцIцIун чIун хутIана.\nПрочитано 582 раз\tПоследнее изменение Четверг, 06 июля 2017 10:19\nДругие материалы в этой категории: Дунявияв инсан »


«ЧIегIераб» меседил «мазгарул» кунчIи\nСергей Меликов принял участие в торжественном открытии ...\tСегодня, 25 октября, в ...\t- 25 окт 2020\nРазвитие Самурского энергетического кластера будут ...\tАхтынский район посетил ...\t- 25 окт 2020\nДагестан в лидерах по развитию малых форматов торговли ...\t22 октября в режиме ВКС ...\t- 25 окт 2020\nВ Новолакском районе торжественно откроют бюст дважды Герою ...\tСегодня, 25 октября в ...\t- 25 окт 2020\nАвтопарк скорой помощи в Махачкале обновлен на 100% - ...\tВ министерстве ...\t- 25 окт 2020\nСреда, фев 26 2020\nГара-чIвари гьабуна ГIабаш ГIабашиловас.\nМагIданазул ва тIабигIиял сурсатазул рахъалъ Россия дунялалда тIад бищун бечедаб пачалихъ бугин абула. Гьезда гьоркьоб кIвар бугеб бакI ккола нартицагун тIабигIияб газалъ.\n2019 соналда Россиялда бахъана нартил 560,2 млн тонна, гьелъул 42 процент буго ПАО «НК Роснефть» компаниялъул (нухмалъулев Игорь Сечин). Гьелъул Дагъистаналда бугеб дочернияб ПАО, «НК Роснефть-Дагнефть» компаниялъул генералияв директор, Халкъияб Собраниялъул депутат, Гъуниб районалъул КIогьориса Гиндиев Муслимилгун буго нижер гара- чIвари.\n- Промышленнияб къагIидаялда Дагъистаналда нарт бахъизе байбихьана 1936 соналда, Избербашалда. Гьелдаса нахъе араб 84 соналда жаниб нижеца халгьабуна нарт букIине рес бугел киналго ракьазухъ, - ан бицана М. Гиндиевас. - Гьелъул хIасилалда загьирлъана советиял соназда чIезарун рукIарал нахърателал гIемерго мукъсанлъун, буругъаз кьезе кIолеб нартил къадар цIакъго дагьлъун букIин. 2010 соналда гьединалго халгьабиял тIоритIана ралъдал рагIаллъудаги, 1970-абилел соназда гьениб (Избербаш шагьаралда аскIоб) хIалтIулаан лъабго нартил буругъ. Амма нижеда гьениб батичIо бахъизе гIураб нартил нахърател, бахъаниги гьелъул багьа чIезехъин букIана цIакъго хираго. Дагьабго нарт буго Избербашалда, МахIачхъалаялда аэропорталда аскIоб буго тIабигIияб газ. Аслияб куцалда нижеца нарт бахъулеб бакI ккола Нугъай район. ГьабсагIаталда нижер вуго 550 хIалтIухъан, нижер хъулухъал тIуралел подрядчиказулги рикIкIун, гьезул къадар гIага- шагарго 1500-ялде бахуна. Нижер компания ккола республикаялъул бюджеталде бищун цIикIкIун налогал кьолел гIуцIабазул цояб.\n- Лъалел ва рукIине рес бугел нартил нахърателазул кигIанасеб къадар бугеб Дагъистаналда? Цо-цояз абула 280 млн тонна бугин. БитIараб бугищ гьеб тарих?\n- ГьабсагIаталда бугеб нахърател ккола 4 млн тонна. Гьелъул аслияб къадарги буго Нугъай районалда. БукIине рес бугебин рехсола 280 гуреб, 500-600 млн тоннаги. Теориялда гьедин батизе рес буго, амма нижер хIалбихьиялъ ва геологиял цIех-рехаз бицуна гьеб къадар цIакъго щакаб букIиналъул. Цебе лъагIалида жаниб 2,1 млн тонна нартил бахъулеб букIанин абун ракIалде щвезарула 1970-абилел сонал. БитIарабги буго, бахъулаан гьеб къадар, амма доб мехалдацин нилъер гьаниб букIинчIо тIадехун рехсараб къадаралда нахърател. ГIаммаб куцалда бицина гьеб рахъалъ Россиялъул югалъулаб рахъалда бугеб ахIвал-хIалалъулги (цере нилъ цо пачалихъалда рукIиндал, рехсела мадугьалихъ бугеб Азербайжанги). 1970-абилел соназда Чачаналда лъагIалида жаниб бахъулаан 23 млн тонна, гьабсагIаталда гьеб ккола нилъеца бахъулелдасаги дагь. Ставрополь краялда бахъулаан 8 млн тонна, гьабсагIаталда бахъула гьелдаса чанго нухалъ дагь. Гьебго хIисаб буго Краснодар краялдаги. Азербайжаналда бахъулаан 25 млн тонна, 1994 соналда гьеб ккана 7 млн тонналде. Хадуб, СШАялъул кумекалдалъун нартил магIишат цебетIеялъе гIемераб гIарацги харж гьабун (гьелда тIаде доба буго тIубанго батIияб геология, бигьаго бахъулеб нарт буго ралъдал шартIазда), 2007 соналда гьеб къадар бахинабизе кIвана 53 млн тоннаялде. ГьабсагIаталда Азербайжаналда бахъула гIага-шагарго 42 млн тонна. Гьел мисалаздалъун дие бихьизабизе бокьун буго бахъулеб нартил къадар гIодобе ккей ва гьелъул нахърателал дагьлъи цохIо Дагъистаналда гуребги букIин. Нарт гIемераб Сибиралда гIадин гIатIидал ракьалги нилъер гьечIо, гьава-бакъалъул шартIал лъикIал рукIаниги, нарт цIакъго гъварилъуда букIиналъ, гьеб бахъиги хираго чIола.\n- Кинаб къадар нартил нигIматазул республикаялъе хIажалъулеб?\n- МухIканго абизе кIоларо, гьеб рахъалъ руго батIи-батIиял баянал. Амма лъала халкъалъул тIалабал нилъеца бахъулеб нартгун газалъ тIураларо, гьел тIуралароан советияб заманалдаги. Доб мехалда нилъер нарт унаан Грозныялда бугеб нарт къачIалеб заводалде. ГьабсагIаталда гьебги хIалтIулеб гьечIо, нилъер гьанибги гьечIо гьединаб завод. Гьелда тIадеги, нилъер нартги буго бакIаб, къачIазе захIматаб, хираго чIолеб. Гьединлъидал гьеб рогIрахъан битIула чIахIиял магистралазде. ГIемераз абула нилъер гьаниб базе кколин НПЗ абун. ЛъикI буго, амма киса росилел гьелъие сурсатал? Гьединаб завод пайдаялда хIалтIизе ккани, лъагIалие гьелъие чIезабизе ккола цо млн тоннаялдаса дагь гьечIеб нарт, амма тIолабго югалъулаб Россиялда бахъуларо нартил гьеб къадар.\n- КигIанасеб гъварилъудаса бахъулеб нилъер нарт? Ракьалъул геологияб цIех-рех гьабиялъе, цIиял буругъал рахъиялъе гIурал сурсатал ругищ?\n- Аслияб куцалда нартил гъатал ратула 3 азарго ва жеги цIикIкIун метралъул гъварилъиялда. Гьединлъидал буго нилъер нарт бахъи хираго чIолеб. Гьелдаго цадахъ, нижеца бахъулеб лъамалъиялда гьоркьоб 93 процент букIуна лъел, хутIараб анкьго процент гурони гьечIо нартил. Лъим батIа гьабиялъе, гьеб нахъеги хасал буругъазде кьабиялъе, нарт хин гьабиялъе уна жеги харжал. Нартил магIишаталда кинабго хIалтIи бикьун буго бутIабазде – цояз ракьалъул цIех-рех гьабула, цогидаз рорлъула буругъал, нижер хIалтIи буго нарт бахъи ва рогIраздасан кколеб бакIазде щвезаби. Жакъа къоялде халгьабун буго нарт бахъизе рес бугел ракьазул 90 проценталъул ва, дица абухъе, гьенир ратичIо цIиял буругъал лъун экономикияб пайда бугеб хIалалда нарт бахъизе бегьулел бакIал. Рехсела цоги хIужа. Нартил буругъ борлъиялъул багьа бараб букIуна гъварилъиялда, геологиял хаслъабазда ва гIемерал цогидалги хIужабазда. Гьоркьохъеб хIисабалда, гьелъул багьа бахуна 0,5-1,5 млрд гъурщиде.\n- Цо-цояз абула мугIрузда ругин гIемерал магIданал, гьездаго гьоркьоб батизе бегьулин нартгун газгиян. Бугищ гьеб гьединан?\n- Нижер баяназда рекъон, мугIрузда гьечIо нартил ва газалъул кIудиял, пайда бугеб куцалда рахъизе гIурал нахърателал. Цоги, гIодоблъиялда гьел руго цIикIкIараб гъварилъуда, мугIрузда гьеб, хIакъаб жо, гIемерго цIикIкIуна. Гьединлъидал мугIрузда нарт бахъи буго цIакъ захIматаб, гIагараб заманалда тIубазе рес гьечIеб масъала.\n- Дагъистаналъул нартил магIишат хадубккун цебетIеялъе кинал ресал дуда рихьулел?\n- Дагъистанияв хIисабалда дие цIакъ бокьилаан Дагъистаналда гIемераб нартги букIине, промышленностьги цебетIезе, пачалихъалъ ракIарулел налогазул кьучIги щулияб букIине. Амма гьабсагIаталда гьеб рахъалъ бугеб хIакъикъат лъалев нартихъан-специалист хIисабалда, дие захIмат буго цIакъго лъикIаб букIинеселде божилъи гьабизе. Дица абиларо гьел гьезего гьечIин абун, хисизе бегьула экономикаялъул ахIвал-хIал, цо бакIалда чIун рукIинаро техникагун технологиял. Нагагьлъун нартил багьа дагьаб тIаде ани, хIалтIизаризе пайдаяллъун ккезе бегьула басриял буругъал, ккела рес ралъдал шельфалда хурхун рукIарал планал гIумруялде рахъинаризеги жеги цIикIкIараб гъварилъуде раккизеги.\n- ХIалтIул хаслъиги хIисабалде босун, кин гIуцIун бугеб тIабигIат цIуниялъул хъулухъ?\n- «Роснефть» гIуцIиялъ кIудияб кIвар кьола гьеб суалалде. Нарт кьабулел рогIразда авариял риччангутIиялъе, цIа ккеялдаса цIуниялъе, хIалтIухъабазе лъикIал шартIал чIезариялъе ва цогидалги тадбиразе нижер компаниялъ гIуцIун букIана хасаб, щуго соналъе хIадур гьабураб программа. Гьеб хIалтIизе буго хадусел соназдаги (2020-2024 сонал). Гьеб хIалтIи нижеца нухда бачуна кинабго рахъалде берги щвезабун. Гьеб киналъулго хIасилалда «Роснефть» гIуцIиялъул регионалиял компаниязда гьоркьоб, нижер компания буго бищун лъикIазда гъорлъ.\n- Южно-Сухокумск шагьаралда нужеца тIоритIула гIемерал гурхIел-рахIмуялъулал тадбиралги…\n- Нижер компания ккола гьеб шагьаралъул аслияб промышленнияб предприятие. Гьединлъидал нижеца кидаго кIвар кьола шагьаралдеги гIадамаздеги. Масала, КIудияб ВатIанияб рагъда хваразул хIурматалда, нижер гьариги къабул гьабун, "Роснефть" гIуцIиялъ бана мемориалияб комплекс. Гьелъул ва сверухъ бугеб паркалъул киналго тIалабал тIурала нижер харжаздалъун.\nШколалда рагьана кIигониги «Роснефтькласс». ЛъикIал къиматазда школа лъугIизабурал цIалдохъабазул рес буго нартил магIишаталъул специалистал хIадурулеб бокьараб цIалул идараялде лъугьине (цIалухъ гIарац кьола нижеца). Нижеда тIадаб буго цIали лъугIун хадуб гьезие хIалтIизе бакIал чIезаризеги.\nКвербакъула спортивиял тадбиразе, ХIажи МахIачевасул цIаралда бугеб фондалъгун цадахъ тIоритIула батIи-батIиял къецал.\nГьеб фондалъ, мацIалъул, адабияталъул ва маданияталъул институталъ, шагьаралъул лъай кьеялъул управлениялъ ва нижеца шагьаралъул школазда тIобитIана «Дир рахьдал мацI» абураб къец, гьелъул хIасилал данде росизе руго гьаб моцIрол ахиралда. Гьанибго бокьилаан нартихъабаздехун бугеб лъикIаб бербалагьиялъухъ фондалъул нухмалъулей ПатIимат МухIамадовалъе ва Халкъияб Собраниялъул депутат ТIалхIат МахIачевасе баркала кьезеги.\nДругие материалы в этой категории: « ГIарац кьечIони, судалде ккола\tБичулелъе босулев камуларо »\n14:54, 25 октября 2020, 11\nСергей Меликов принял участие в торжественном открытии бюста Амет-Хана Султана\n14:49, 25 октября 2020, 12\nРазвитие Самурского энергетического кластера будут создавать в Ахтынском районе\n14:40, 25 октября 2020, 9\nДагестан в лидерах по развитию малых форматов торговли среди регионов России\n14:18, 25 октября 2020, 12\nВ Новолакском районе торжественно откроют бюст дважды Герою Советского Союза Амет-Хану Султану\n14:11, 25 октября 2020, 10\nАвтопарк скорой помощи в Махачкале обновлен на 100% - Минздрав РД\n14:02, 25 октября 2020, 11\nСергей Меликов поздравил с победой дагестанских чемпионов России по вольной борьбе и дзюдо\n13:19, 25 октября 2020, 17\nДолжности должны занимать те, кто не боится быть патриотом Дагестана – Меликов\n12:53, 25 октября 2020, 17\n00:22, 24 октября 2020, 64\nВрио Главы Республики Дагестан Сергей Меликов подписал Указ 96 от 23.10.2020 года "О дополнительных мерах по предотвращению распространения новой коронавирусной инфекции на территории Республики Дагестан"


Россиялъул тIасабищараб командаялда гъорлъ Европаялъул чемпионаталда\nцерерахъине ругел спортсменазул сияхI тасдикъ гьабун гьечIо\nКIиго анкьалъ цебе Красноярскалда Иван Ярыгинги ракIалдещвезавун тIобитIараб эркенаб гугариялъул рахъалъ халкъазда гьоркьосеб турниралда Дагъистаналъул тIасабищараб командаялъ ккуна тIоцебесеб бакI. Анкьго меседил ва ункъо гIарцул медалал щвана нилъер гугарухъабазе. Амма рехсараб турниралда бергьанщинав спортсмен Каспийскалда букIине бугеб эркенаб гугариялъул рахъалъ Европаялъул чемпионаталда гIахьаллъичIого вукIинеги бегьула. Гьедин лъазабуна рехсараб спортивияб тайпаялъул рахъалъ Россиялъул тIасабищараб командаялъул тренер Дзамболат Тедеевас. «Иван Ярыгин» Гран-приялда цо-цо речIчIиял рукIана хIалбащадал. Мисалалъе, ХIажимурад Рашидовасда ва ИсмагIил Мусукаевасда гьоркьоб. Европаялъул чемпионаталда цебе гьев кIиясдаго ва цоги спортсменазда гьоркьор рукIине руго къеркьеял. Гьелдаса хадуб лъала Дагъистаналда букIине бугеб Европаялъул чемпионаталда гIахьаллъизесел спортсменазул цIаралги.\nДагъистаналъул тIасабищараб командаялъул тренер Сажид Сажидовасул рагIабазда рекъон, Европаялъул чемпионаталда гIахьаллъизе ккола Ярыгинил турниралда бергьарал киналго спортсменал. «ГIицIго Красноярскалда гурелги, гIахьаллъи гьабунщинал турниразда рихьизаруна гьез лъикIал хIасилал. Ярыгинил Гран-приялда анкьго дагъистанияв бергьун вукIиналъ рицунел харбал руго гьел Дзамболат Тедеевас», - ан абуна Сажидовас.\n- Анкьго тIоцебесеб бакI - гьеб цIакъ лъикIаб хIасил ккола. Амма гьениб щибгIаги гIажаиблъизе ялъуни рохизе ккараб жо гьечIо. Гьелде ниж хIадурлъун рукIана ва ракIалда букIана жеги цIикIкIун медалал росизе. Мисалалъе, 86 кг цIайиялдаги кIолаан лъикIал хIасилал рихьизаризе. Рехсараб категориялда цеве вахъунев Даурен Куруглиев вуго къуватав гугарухъан, амма чIахIиял турниразда цеве вахъине захIмалъулеб буго гьесие. Гьелда тIад хIалтIизе ккола. Дир хIисабалда, гьеб цIайиялда Россиялъул тIасабищараб командаялда гъорлъ Европаялъул чемпионаталда гIахьаллъизе ккола Аланиялдаса Артур Найфонов. Гьев вуго гIолохъанав гугарухъан ва рес кьезе ккола гьесие чIахIиял турниразда цеве вахъине, хIалбихьи щвезе.\n- Щивав спортсменасул бажари-гьунар дида цIакъ лъикI лъала ва, кинаб къагIидаялда гьел церерахъаниги, кинал хIасилал рихьизаруниги, бокьарав тренерасул бер гIорцIуларо, кидаго батула гIайибчIвазе бакI. Абизе ккола, спортсменазул тIад хIалтIизе кколел, загIипал рахъал гIемер рихьана ва лъана. Бищунго бокьана 97 кг цIайиялда цеве вахъарав Расул МухIамадовас бихьизабураб гугари, хасго Олимпиялъул чемпион Снейдерида данде гьев къеркьараб куц.\n- ГIабдурашид Садулаевасе бокьун букIана Кайл Снейдергун гугаризе ва рецIел босизе. Амма гьесие 97 кг цIайиялда цевевахъине жегиги заман щун гьечIо. Щайгурелъул гьесул унго-унгояб цIайи 93 кг гурого гьечIелъул. 97 кг цIайиялъул категориялда гугарулел спортсменаз турниразде хIадурлъулаго бищун дагьаб тIаса рехула 10-15 кг ва гьезул къуватги жанги цIунун хутIула. ГIабдурашид Садулаевасул къаркъалаги гьездаса гьитIинаб буго. 97 килограммалда цевевахъине ккани, гьев виццалъизе, ччорбазда тIад хIалтIизе ккола.\nСпорталъул кIиго цIва\nХIабиб НурмухIамадов - «Реал Мадрид»\nПрочитано 471 раз\tПоследнее изменение Пятница, 16 февраля 2018 09:41\nДругие материалы в этой категории: « ГьитIинаб росулъа кIудияб дунялалде\tСпорт политика гуро, гьеб буго ракълилаб чапар »


Дагьав цевегIан Дагъистаналде вачIун вукIарав Россиялъул премьер Дмитрий Медведевас абуна Шималияб Кавказалда цIакъ унтараб суалллъун хутIун бугин дарабаздалъун гIадамал сах гьарулел бакIал хIебтIизари ва гьениб ахIвал-хIал хисизабизе кколилан. Мисалалъе, Дагъистаналда лъил гIайиб бугеб дараби унтаразухъе щолел гьечIолъиялъе ва щиб абулеб бугеб гьелда тIасан жалго тохтурзабазали цIех-рех гьабуна нижеца.\nДмитрий Медведевасул рагIабазда рекъон бищунго цIакъ дарабазул къанагIалъи рагIула рак унти ккарал гIадмал сах гьарулеб азарханаялда. Унтул гIазаб бигьа гьабизе кьолел дараби щолел гьечIин гIицIго унтаразул 18 проценталъе гурониян абуна хIукуматалъул нухмалъулес. КигIанго экономикияб квачIакълъи бугеб заман бугониги гьеб суал роцIцIинабизе нух батизе кколилан тIадкъай кьуна Медведевас.\n«Эркенлъи» радиоялъ бухьен гьабуна МахIачхъалаялда бугеб онкологиялъул азараханаялъулгун, амма гьениса нижехъе баян щвечIо. Нижеца цIех-рех гьабурал сахлъи цIуниялъул хIалтIухъабаз абулеб буго хIакъикъаталдаги гIолел гьечIин дараби республикаялда. Хасго гьезул рахъалъ къанагIалъи бугин мугIрузул росабалъилан абуна Гъуниб мухъалъул Гьонода росдал амбулаториялъул тохтур Абакаров МухIамадгIарипица.\nАбакаров МухIамадгIарип: «Нижее, азарханаялъул, амбулаториялъул гьединго ФАП-алъул хIалтIухъабазе бихьизабураб лимит буго хIукуматалъул дараби росизе кьолеб гIарцул. Мисалалъе, нижер амбулаториялъе бихьизабураб жо буго 2500 гъурущ, ФАП-алъе 1000 гъурущ.\nМоцIрое дараби росизе нижее гьеб гIарац гIоларо. ХIукуматалда божун чIани ниж унтаразе дару гьабизе, гIадада хварал чагIи рукIине руго. Мисалалъе, цо къоялъ укол гьабизе дие бищун дагьалдасан хIажалъула лъабго шприц, моцIалъе гьеб ккола нусго шприц, бищун дагьаб къадаралда, гьелъухъ дица дирго кисиниса кьезе ккола 400 гъурущ.\nГьединго босилин унти секьизабизе чара гьечIого хIажалъулел анальгин абураб дару, гьелъул цо гъутухъ босизе ккани дир уна I00 гъурущ, гьеб цо гъутухъ абуни махIиего гIоларо. Гьединго росе рекIел дараби. Гьел киналго, унтаразе бищун цебесеб иргаялда хIажалъулел дараби росун моцIалъе дица харж гьабизе ккола 2500 гъурущ.\nГьелда хъвачIого унтарасул ругъун къачIазе хIажалъулел бинт, батIи-батIиял растворал, ва гьел гурел цогидалги дарабазухъ уна гIарац. ХIасил-калам цIакъ къанагIалъун буго дарабазул иш, гьеб рукIалиде ккезабизе рес батулебани, гьеб буго чара гьечIо гьабизе кколеб тадбир».\nГьединго чанги хIужа букIонин дараби росизеян райцентралде аралго гьелги ратичIого чIорого нахъруссине ккарабгиян бицана МухIамадгIарипица хадубги. Гьедин чанги рес бугел чагIаз росун рачIонила хIажалъи ккарал чагIазе кьеянги абун дараби.\nДагъистаналде рачIунелщинал дарабазул 80 процент бачIунеб буго къватIиса хIукуматалъул фирмабаз хIадур гьарурал дараби. Амма араб соналъул ахиралда доллар эхеде бахаралдаса гьелъул гьоркьоб къотIи ккун букIун буго.\nГьелда бан Россиялъул хIукуматалъул хасаб хIукмуялда рекъон гIуцIун буго дараби росиялъул рахъалъ комитет. Гьеб комитеталъухъе кьезе кколел руго азарханаялъул бетIерал тохтурзабаз тIад дарабазул сияхIги хъварал документал. Гьез жидехъе гъалатIалги гьарун ритIулел ругин гьел кагътал, гьединлъидал жидеца нахъчIвазе кколел ругин гьезул документалин абун багьана бачунеб буго дараби росулеб комитеталъ.\nГьеб суалалда тIасан хасаб данделъи тIобитIана гьез 20-абилеб маялада. Гьезухъе исана сон байбихьаралдаса гIемерав чиясул гIарза бачIун буго хIукуматалъул азарханаялдаса дараби щолел гьечIин жидее, жидецаго росизе кколел ругилан абун.\nГье данделъи тIобитIаралдаса иш дагьабниги рукIалиде бачIун бугилан бицана Эркенлъи радиоялъе ЖамгIияб Палатаялъул вакил Хадулаев Шамилица. Амма дарабазул къанаг1алъи хутIун бугин\nШамил Хадулаев: «ГIиси-бикъинаб жойиланги кколеб гьечIищха гьеб? Амма гьеб гIиси-бикъинаб жоялдалъун дараби щолел рукIинчIо унтаразе. Гьедин цо-цо тохтурзаби чIана азарханабазе дараби росизе тендерал жидехъего кьейилан. Гьел рази рукIинчIо гьенир пачалихъалъул хIажалъабазе къайи босулеб комитеталъул хIалтIухъаби гIахьаллъизе рукIиналда.\nГьедин тохтурзабаз абулеб букIана 200 азарго гъурущги дагьаб бугин тендералъе, цо млн гъурщидегIаги бахинабейин. Амма комитеталъул вакилзаби разилъичIо, жидецаго росилин дарабийилан. Гьедин гьез пачалихъалъул гIезегIан гIарац тIокI гьабуна.\nГьеб комитет гIуцIизегIан азарханабазул бетIерал тохтурзабаз чанги гIарац пасат гьабулаан пачалихъалъул, бугеб-гьечIеб багьаги дарабазухъ бихьизабун. Гьедин гьанже гьезие данде кколаро пачалихъиял хIажалъабазе гIоло къайи босулеб комитет гIуцIун букIин, щайин абуни гъоз жидехъа чед бахъулеб бугелъул. Гьединлъидал гьел бетIерал тохтурзабазул цо-цояз квалквалал гьарулел руго документал битIун цIезе, ургъунго гъалатIалги риччан.\nГьезие къваригIун букIуна бихьулищин, гьадаб комитеталъ гьарулел ругел квалквал абун гIадамазда ккезабизе. Гьелдалъунин абуни бищун кIудияб зарал ккола унтаразе. Щуго моцIалъгицин рукIана гIадамал дарабиги щвечIого».\nРосизе кколел дарабазул сияхIал хIадурулаго гъалатIал риччалел ругин азарханаялъул бетIерал тохтурзабазилан, дарабазул рахъалъ комитеталъ чIвараб гIайибалда тIасан жиндирго пикру загьир гьабулаго Гумбет мухъалъул аслияб азарханаялъул бетIерав тохтур СайгидахIмадов МухIамадица абуна «Эркенлъиялъе», 44-абилеб федералияб къануналда рекъон хIадур гьарурал, нижедагоцин лъикI ричIчIуларел тIалабал ругин гьел пачалихъиял хIажалъабазе босулеб къайиялда жанир.\nГьединлъидал нижеда абулеб бугила гьединаб хIалтIуе кумекалъе цо лъай камилав бухгалтер восейин хIалтIудеян. Амма Пачалихъалъул фармацевтикияб магIишат лъикI хIалтIулеб букIарабани ниж гьезде ккелароанилан абулеб буго Гумбет мухъалъул бетIерав тохтурас.


Коррупциялъул скандал багъарун буго Туркиялда\nШамат къоялда туркиялъул шагьаразда тIоритIулел руго хIкуматалде данде протесталъул акцияби. Демонстрантаз тIалаб гьабулеб буго премьер-министр Реджеп Эрдоган ва коррупциялъул скандалалде хурхен бугеб хIукуматалъул кабинет хъулухъалдаса нахъе ин. Нижер мухбирасул лъазабиялда рекъон, цIехрех унеб букIиналда бан аресталде гъоркье восун рагIула 52 чи. Uьездаго гъорлъ кIиго министрасул лъималги ва гьединго "Халкбанкасы" абураб банкалъул генералияв директорги.\nТуркиялъул информалатазул лъазабиязда рекъон, Жанисел ишазул ва экономикаялъул министрал Муаммер Гулериде ва Зафер Чаглайаниде гIайиб гIунтIизабун буго ришват кьолеб ва босулеб мехалда гьоркьохъанлъи гьабиялъул.\n"Халкбанкасыялъул" бетIер Сулейман Асланиде гIунтIизабулеб буго Ираналде легалияб гуреб къагIидаялда месед бичиялъул. Халкъазда гьоркьосел санкциязул режималда рекъон, Ираналде хирияб метал бичизе гьукъараб буго.\nХамис къоялда Эрдоганица лъазабуна, «гьел провокациялъулал» галабазде хурхен бугин къватIисел почалихъазул дипломатазулин. Жиндирго рахъ ккуразда цеве вахъунаго гьес хIинкхиял кьуна дипломатиял идарабазул бутIрул улкаялдаса нахъе къотIиялъул.\nПремьер-министр Реджеп Эрдоганил сверухълъиялда гьединаб масштабалъул коррупциялъул иш багъарун бугно тIоцебесеб нухалда.\nТуркиялъул хIукуматалъ рикIкIунеб буго гьеб цIех-рехалда гъоркь политикияб кьучI бугин ва гьелъул мурад кколин хадусеб соналъул президентасулги бакIалъулалги рищиязда цебе нухмалъиялда бугеб партиялъул къадру хвезабиян.


МагIарул мацIалда мультфильмал. "Винни Пух" » Ассоциация учителей аварского языка\n18 июл 17:12Лъималазе / Видео\nМагIарул мацIалда мультфильмал. "Винни Пух"\nМагIарул мацIалда мультфильмал. "38 попугай" Лъималазе / Видео МагIарул мацIалда мультфильмал. "ГьитIичги Карлосонги" Лъималазе / Видео Маг1арул мац1алда мультфильмал. "Простоквашино" Лъималазе / Видео Рахьдал мац1алъул байрам"Ч1ахъаги мац1ги ц1арги"Каспийск шагьаралъул 6 школа Тадбирал / Видео


Рамазанов Запир азарханаялда\nГьал къоязда МахIачхъалаялда, ракIалде кковухъе, къуваталъул идарабазул хIалтIухъабаз жиндир рокъореги кIанцIун жив вуханин ва рокъоб чIухь банин лъазабулеб буго МахIачхъалаялдаса бизнесчи Рамазанов Запирица. Гьелщинал тадбирал гьарулелъул гьел чагIаз цониги документги бихьизабун гьечIо гьесда. Запирил пикруялда, гьеб киналъего гIиллалъун букIун буго гьесухъа гIарац бахъизе гьабулеб къасд.\n30 сон барав, кIиго лъимадул эмен Рамазанов Запир бетIерги, чанго килищги бекун, гIадалнахалъе жагъаллъиги ккун МахIачхъалаялъул аслияб азарханаялде ккун вуго. Гьеб хIалалде жив къуваталъул идарабазул хIалтIухъабаз ккезавунин лъазабулеб буго гьес. Гьеб ишалда хурхун Рамазановасул адвокатас 24 февралалда республикаялъул прокуратураялде гIарзаги хъван буго.\nГьедин 18 февралалда радал гьурмазда маскабиги ххурал чагIаз сверун ккун буго Рамазановазул мина, къватIир ран рукIарал видеокамерабиги гъурун, рокъоре жанире лъугьун руго гьел. КъватIиб ахIи бахъараб мехалда жив гордухъан ваккидал гьурмазда маскабиги хурал яргъидгIуцIарал чагIаз мина сверун ккун букIин бихьанила жиндайилан бицана Запирица. Рокъор кьижарал лъимал ругин, ахIи бахъинабичIого чIайин жив къватIиве вахъинин абун буго гьес, амма тIад ретIел ретIине заман течIого кьижулеб рокъоре лъугьун руго гьел чагIи. Жал щал чагIи ва щиб гьабизе рачIаралали абун гьечIо гьез, кодоб ярагъги ккун рокъор ругезе хIинкъалабиги кьун гьениб чIухь базе лъугьун руго гьел.\nРамазанов Запир:«Ниж кьижулеб рокъореги лъугьун автоматазул гIоркьаз, риццатал резнал тIилаз дун вухизе лъугьана гьел чагIазул чангояв. ГIодов ккезавун дунгун дир ботIрода кIанцIана гьел. АскIой йикIарай дир лъадиги тIадеги ахIдон, хъубал рикIкIун хIинкъизаюна. Нижергони бицинароан, дир кIиго гьитIинаб лъимер букIана кьижун, тIаде автоматалги ритIизарун рорчIизаруна гьел, хIинкъиялъ жеги –жеги тIубан рукIалиде рачIун гьечIо гьел. Нуж щалин, щибин нужее къваригIун бугебин цIехараб мехалда дуца кIалги данде бачун сейф бугеб бакI бихьизабейин лъугьана гьел. Кинаб сейфин, жиндир рокъоб сейф гьечIин абураб мехалда дир ботIролъ жо кьабуна гьез. Гьелдаса хадув дун рекIедаса ана, лъай-гIакълуялде вачIараб мехалда азбар бакьулъ бидул хIоринив ватана. Дида рагIулеб букIана рокъор жанир гьезул гар-гарги, дир лъадул чIчIичIчIидиги. Гьей ахIделей йикIун йиго гьез нижер богорокъоб таманча лъураблъиги бичIчIун. Тт таманча лъун батана гьениб».\nГьеб таманча, Запирил лъадуца бицухъе, чед жаниб лъолеб жоялъуб батун буго. Богорокъорехунги лъугьун бищун цебе гьеб таманча букIараб бакIалде анила гьел, гIумруялъ гьенир жанир рукIарал гIадин. Чадида аскIоб таманча лъезе гIабдалзабийищила жал ругел, жидер ярагъ букIарабаниги цо лъихъениги щолареб бакIалда лъелароанищила, хасго рокъоб лъималги ругеб мехалда. ТIокIаб щибниги къануналде дандекколареб жо батичIеб мехалда ургъунго жиндиде гIайиб гIунтIизабиялъе гIоло реххун бугин гьез жиндир рокъобе таманчайилан рикIкIунеб буго Рамазановас.\nТIадеги ахIдон хIинкъизаюн лъадигун, гьелда цо кагътазда гъулбасизеги тIамун, рокъоса телефоналги, компьютералгун, планшеталги рахъун руго гьел чагIаз. Гьелдаса хадуб жиндир ботIрода чIегIераб къвачIаги ххун жив цо цIех-рехалъул идараялде вачанилан бицана Запирица гьениве вачунелъув нухда маскачагIи тIаделъун руго гьесде дуца сундухъила гьадинаб кIудияб мина бараб, автомобилал росараб, кисайила дуе гIарац. Мун такъсирчи вугиланги абун ток кьабизабун буго гьесда.\nРекIеде вачIараб мехалад цо цIех-рехалъул идараялда ватанила жив, цIех-рехчиги ватанила аскIов. Щибин нужее къваригIун бугеб, щиб гьабизейин дун гьаниве вачаравин лъугьун буго Запир.\nРамазанов Запир: «ЦIех-рехчияс дида абуна мун жидеца гьаниве дур гьудул Алавудинов Мусаилил ишалъулъ нугIхIисабалда ахIун вугилан. Гьадинищила нужеца киналго нугIзала ахIулелин дица абидал, цIех-рехчияс бицана жиндихъе кагъат бачIун бугила дур рокъов Мусаил чIваялда щаклъи бугев чи вахчун вугин абун. Дир ццин бахъана, дица абуна нуж щиб бицунел чагIийилан, жиндир гьудул Мусаил чIварав чи жиндица кинила рокъов вахчулевилан. Гьеб мехалда цIех-рехчи лъугьана жиндида гьез дуе гьабураб жо лъаларила, жидее мун Мусаилил ишалда хурхун гара-чIвари гьабизе къваригIун вукIанилан».\nЛъагIалица цебе цо чигун вагъун Запирида тIад такъсирияб иш рагьун букIун буго. Амма гьеб иш диваналде кьечIун гьечIо жеги. ЦIех-рехчагIаз анкьида жаниб тIубазабизе бегьулеб жо букIаниг гьеб, амма жиндир гIарац букIин лъайдал гьел лъугьана жиндихъа 3 млн. тIалаб гьабизе лъугьанин бицана вухарас. Гьеб гIарац кьезе инкар гьабураб мехалада дуда лъикIаб къо бихьизе гьечIин абун хIинкъабиги кьун рукIун руго гьесие. Гьаб нухалдаги жиндихъа гIарац бахъизе гьабураб жо бугин гьеб къуваталъул идарабазул хIалтIухъабазилан рикIкIунеб буго Рамазановас.\nЦIех-рехчиясулгун гара-чIвари байбихьилалдего цIидахъан лъавудасаги ун азарханаялде хъамун вуго Запир Рамазанов. Гьенир кIалтIа чIун полициялъул хIалтIухъабаз цIунун вуго гьев жакъаги. Живгун кIалъазе цониги къуваталъул идарабазул чи вачIинчIин жеги, рачIани гьезда щибниги бицинеги гьечIила жиндица, адвокат кIалъазе виччан тейилан гьелгун, жиндица гьел чагIи диваналде кьечIого теларилан вуго Запир.\nРамазановасул ишалда хурхун кинаб букIаниги баян кьейин абун Дагъистаналъул цIех-рехалъул идараялъул вакилзабазухъе чанцIулго ахIана «Эркенлъи» радиоялъ, амма жал гьелде регIун гьечIинги абун гьезухъан жаваб щвечIо.


ПасихIлъиялъул гьунарчагIи - Статьи - Сетевой центр «Хебда-онлайн»\n07.02.2019 10:14 Четверг\nЦояв хвалчен рекIарав,\nЦояв гIакълу рекIарав\nВукIине кколин имам\nЛъаларо щиб рекIарав\nЛъикIав вукIунев имам,\nАмма кочIое имам\nКинабго рекIарав лъикI.\nХIамзатил Расулица хъваледухъ кинабго рекIарал, ай рикIкIунеб кочIолъ кинабго рекъон ккарал тIатинарулел къецал тIоритIана араб талат къоялъ районалъул Лъайкьеялъул отделалда. Рахьдал мацIалда Дагъистаналъул авторазул асарал пасихIго цIалиялъе къецазда гIахьаллъана районалъул микьго школалъул 11-леб классалъул цIалдохъаби.\nГIолилал адабиятчагIаз бихьизабизе кколеб букIана пасихIго кечI цIали гуребги, жидецаго бищараб асар рекъонккей, гьелъул магIна бичIчIи ва балагьаразе эстетикиябгун гIакълияб асар гьаби.\nЦIалдохъабаз ва мугIалимзабаз гьабураб хIадурлъиялъе цIакъ кIудияб къимат кьуна жюриялъул председатель ГIасаб гьоркьохъеб школалъул директор ГьитIиномухIамад Шабановас. ГIолилазе малъа-хъваялгун ва гIисинал гъалатIал ритIизарун кIалъана ХIебда школалъул авар мацIалъул ва адабияталъул мугIалим ПатIина ГIалиева. Жюриялъул киналго гIахьалчагIаз баркала загьир гьабуна гIолилазул авар адабиятгун маданияталдехун рокьи куцалел мугIалимзабазе.\nХIалуцарал къецазул хIасил гьабун тIоцебесеб бакIалде ячIана ХIебда гьоркьохъеб школалъул цIалдохъан Джамолодинова ПатIимат. Расул ХIамзатовасул «Дир Дагъистан» абураб тIехьалдаса бутIа цIалана гьелъ. Районалъул цIаралдасан ПатIиматица гIахьаллъи гьабизе буго къецазул республикаялъулаб этапалда.\nКIиабилеб ва лъабабилеб бакIалде рачIаралги рехсечIого гIеларо. Цоялдаса цоял лъикIал асарал рищун, мухIканаб хIадурлъи гьабуралъухъ жюриялъ киналго гIахьаллъаразда гьоркьор рикьана гьел бакIал. КъахIиб школалъул цIалдохъан АхIматихIмаева П., ТIидиб школалъул Абмиялова А. ва Гьоориб школалъул цIалдохъан МухIамадова М. рачIана кIиабилеб бакIалде.\nЛъабабилеб бакIалъе мустахIикълъана Гьандихъ школалдаса МухIамадова Х. , Ругъелда школалдаса ХIажиева П., Ракьуб школалдаса ТIалхIатова ва ГьентIа школалъул цIалдохъан ХIажиева Х..


Долларалъулгун, Евроялъул багьабазда сверун ахирал моцIазда ва ахирал къоязда жанир лъугьарал хиса-басияз хисизабуна гIадатиял гIадамазулги гIумру. Гъурщил къимат къоялдаса къоялде холеб букIиналъ гьел тIамуна хехал тадбирал гьаризе. Банкалда жидерго гъурщил нахърателги цIунун рукIарал гIадамал гIедегIана гьеб нахъе босизе. 17 ва 18 декабаралда МахIачхъалаялдагун, Каспийскалда, «Сбербанкалъул» банкоматазда цебе рогьаралдаса рукIкIинегIан иргаялда чIарал гIадамазул читIир жеги лъугIун гьечIо. Цересел къояз интернеталда баккана информация, гIарац тIад бугел «Сбербанкалъул» картаби кватIичIого къазе рагIулин.\nГьеб хабаралъ гьабураб бихха-хочиялъул хIасил бугин гьел банкоматазда цере ругел гIадамазул читIиралгиян абулеб букIана гIадамаз цоцада. Амма «Сбербанкалъул» нухмалъиялъ интернеталдасан официалияб куцалъ лъазабуна банкалъул картаби къазе ругилан абураб баян гьереси бугин, гIадамаз гIарацги цебе букIараб къагIидаялъ бокьараб заманалъ босизе бегьулин. «Эркенлъи» радиоялъе гьеб баян тасдикъ гьабуна Каспийскалда бугеб «Сбербаканалъул» офисалъул хIалтIухъаналъги. Амма банкоматазда цебе бугеб гIадамазул читIир гьелдалъун дагьлъичIо. Кинабго гIарациш нахъе босулеб бугебан кьураб суалалъе гьез чIванкъотIун жаваб кьезе инкар гьабулеб букIана, амма бихьулеб букIана щиб кканиги гIарац нахъе босун лъикIилан абураб пикруялъ рачIун рукIин гьел гьенире.\nАмма киналго гуро банкоматаздаса гIарац нахъе босизе рортулел ругел.\n«Эркенлъи» радиоялъ цIех рех гьабуна гIадатиял дагъистаниязда гьоркьоб, рахIат хвезабуниш нужер гъурщида сверухъ ахирал къоязда бугеб хабаралъ ва нужерго гIарцул нахъраталезда щиб гьабизе нужеда ракIалде бугебан? Гьале гьез кьурал жавабалги:\n-РахIатхвей буго, узухъда. ГIадамаз бицунеб жоялъухъ гIенеккараб мехалъ щибдай гьабила гIарцудаян ургъизе тIамулей йиго. Дида кколеб буго бищунго лъикI букIинаанин ракь ялъуни рукъ-бакI босани, гIарац нахъе цIунун течIого.\n-ГьечIо дир гьединаб рахIатхвей. Дида кколеб буго гьеб бугин заманалъ бугеб жоян. ГьадигIан кIудияб пачалихъалъе хайир гьечIо кIиго ва лъабго нухалъ долларалъул багьа бахин. Гьез пачалихъиял хъулухъчагIазе харжги, цогидалги социалиял бигьалъабазухъ кьолеб гIарацги цIикIкIинабизе кколелъул гьебмехалъ. Гьелдасаги гъурщил къимат рукIалиде бачIинабизего бигъалъизе буго гьезие. Нахъе лъураб гIарцудаги щибниги гьабичIо дица, кверхъвачIого тун буго.\n-БатIаго банкалда гIарац гъурщил нахърател гьабизегIан гIемераб гIарац бугев чиги дун гуро. Амма лъимал-хъизан бугев чи хIисабалда дида хъатIичIого хутIун гьечIо тукабазда багьаби хиралъулел рукIин. Абулеб буго ЦIияб соналда лъагIан гьел жеги хиралъизе ругилан, гьединго нартил цо баррелалхул багьаги гIодобе ккезе бугилан. Путиницани абуна улкаялъул бюджеталда бараб жо гьелъул гьечIилан. Лъаларо…\n-Дир гьедин нахъе лъураб гIарацги гьечIо. Амма дида кколеб буго гьаб гъурщил къимат хвеялъ асар гьабизе бегьулин дунялалда нартил багьабазеян. Гьеб гьедин ккани цIакъ лъикI букIинаан.\nГьединго гьал къоязда информ.алатаз тIибитIизабуна хабар, нахъе лъураб гIарац бугел гIадамал гIедегIулел ругин гьеб сунде букIаниги буссинабизе. Цоял ракь, ялъуни жанир рукIине рукъзал росизе. Цогидаз автомобилал ва батIи-батIияб къайи-цIа бугин босулеб. Гьедин МахIачхъалаялда гьединаб къайи-цIа бугел тукабазда тIубараб ажиотаж бугин, гIадамаз цебе ккараб жо босулеб бугилан букIана информация. Амма Каспийскалда бугеб «Ас» абураб фирмаялъул тукада щибниги хисараб жо гьечIилан бицана «Эркенлъиялъе» гьеб тукада хIалтIулев Русланица.\nЦохIо гIадатияб халкъалда гуребги, экономикияб кризисалъ кьаби щвезабунин олигархазул буголъиялдагиян хъвалеб буго Россиялъул информалатаз. Гьедин Россиялъул бищун бечедалин абулел 20 олигархазул гIарцуе ккун буго 62 миллиард гъурщил зарал. Гьезда гьоркьосан бищунго «мискинлъун» вуго НОВАТЭК абураб газалъулаб компаниязул хважаин Леонид Михельсон. Гьев ватIалъун вуго микьго миллиард долларалдаса.


Салафиязул буголъи бухIулеб буго ЦIияб Къуруш росулъ\nХасавюрт мухъалъул ЦIияб Къуруш росдал гIадамаца салафиязул мажгит къан буго ва гьел жалго росу тун къотIулел руго. Гьелъие гIиллалъун ккана дагьалъ цеве гьенив изну гьечIого яргъид гIуцIараз росдал имам чIвай.\nХасавюрт мухъалъул ЦIияб Къуруш росдал жамагIаталъ бакIалъулаб салафиязул мажгит къан буго. Росдал гIадамазул баяназда рекъон, гьеб тадбиралъулъ гIахьаллъи гьабуна I 500-гогIан чияс. Гьезда цадахъ рукIана полициялъул хIалтIухъаби ва мухъалъулаб тIалъиялъул вакилзаби. Къурушалъулазул ракIчIун буго гьеб мажгиталде как базе рачIунел салафияз изну гьечIого яргъид гIуцIаразул рахъ кколеб букIиналда.\nЛъалеб букIахъе, 9 сентябралда гьеб росулъ чIван вукIана росдал имам МухIамад Хидиров. Россиялъул цIех-рехалъул комитеталъ лъазабун букIана такъсир гьабиялъул щаклъи бугин бакIалъулал такъсирчагIазул къукъаялда. ГIатIидго ЦIияб Къурушалда букIаралъул хIакъалъулъ «Эркенлъи» радиоялъе бицана росдал бегавул Юсупов Рафикица.\nЮсупов Рафик: ЖамагIаталъул тIалабалда рекъон данделъи гьабун букIана росдал имам чIваялда хурхун. ТIоцеве гьев чIваралдаса нахъе гьеб тIалаб гьабулеб букIана. Цо-цоязул къасд букIана киналго салафиял росу тун къотIизе, гьезул рукъзал рухIизе ва цоги гьужумал гьаризе. Дица гьеб дагьаб нахъбахъизабун толеб букIана, ахIвал-хIал гIодоцарабго кинабго ургъун гьабизеян.\nГъоркьоги бакIалъулал салафияз рохьилазул рахъ кколеб бугин, гьезул хъизамал Шамалде рагъде унел ругин, цIех-рехалда ругин гьелилан рази гьечIолъи загьир гьабулеб букIана жамагIатал. Амма хадув имам чIварабго тIубанго киназулго ццин бахъана ва гьел гIахьаллъун чIванилан божун руго киналго. Данделъиялда рукIана полициялъул хIалтIухъаби, мухъалъул нухмалъулев ва бакIалъулал депутатал. Росдал жамагIаталъ рикIкIунеб буго, гьел чагIазе жеги кьварараб тамихI гьабизе кколин».\nРосулъ бугеб салафиязул мажгит къазе ихтияр бугищ къануналда рекъон, кинаб гIахьаллъи гьабизе кколеб гьеб бакIалда къуваталъул идарабаз ва хIукуматалъ абураб суал кьуна «Эркенлъи» радиоялъ Дагъистаналъул ихтиярал цIунулел идарабазул ва прокуратураялъул хIалтIухъабазул профсоюзалъул нухмалъулев Шамилов МухIамадица. Гьесул пикруялда рекъон, мажгит къазе бегьуларо гIадамазул щаклъи бугилан абун.\nШамилов МухIамад: Динги исламги инсанасул жиндирго хасаб иш буго. Гьениб хирургасул гIадам хIалтIи букIине ккола пачалихъалъул. Гурони, гьез кодоб гIаштIигун ритIарал гIаштIичагIаз хIалтIи гьабун лъугьунаро. Гьеб буго хIалтIи гьабунищ, гьабуна абизе гьабулеб жо. Мажгит къазе бегьуларо, гьеб буго жамгIияб идара. Гьелъ кьола квешал хIасилал.\nЦойги эксперт, Россиялъул гIелмабазул академиялъул регоналиял цIех-рехазул централъул хIалтIухъан, политолог Кисриев Энверица рикIкIунеб буго, салафиязул мажгитал къаялъулъ пачалихъиял идарабаз гIахьаллъи гьабизе бегьуларо, гьеб ккола инсанасул ихтиярал хвезари.\nКисриев Энвер: Лъилниги ихтияр гьечIо мажгиталъул ва цоги рухIияб идараялъул ишазде гъорлъе жувазе, гьезул хIалтIуе квал-квал гьабизе. Къуваталъул хIалтIухъаби журазе бегьула гIицIго гьениб къанун хвезабиялъул хIужа бугони.\nАмма имам чIваралин рикIкIунел такъсирчагIиги ккун ратичIони, гьезул гIайибги чIезабун батичIони, диваналъ хIукмуги къотIун батичIони, щай гьеб ахIвал-хIал хIалуцинабулеб бугеб бичIчIуларо? Мажгиталде унел чагIаз къанун хвезабулеб батичIони, лъицаниги гьеб мажгит къазе бегьуларо, гьеб буго жамгIияталъул иш. Пачалихъ диниял ишазда гьоркьобе жубазе бегьуларо, гьедин хъван буго Россиялъул Конституциялдаги. Пачалихъалъ ва къуваталъул идарабаз халгьабизе ккола къанун хвезабулеб бугищали.\nБатани, гьеб гьабурал тамихIалде цIазе ккола гьесул диналда, политикиял бербалагьиялда хал гьабичIого. Дида лъала, мажгитал къаялъул иш тIубараб улкаялдаго унеб букIин ва гьениб пачалъихъалъ жигараб гIахьаллъи гьабулеб букIин. Нахъойги абулеб буго, пачалихъ гьеб ишалдаса рикIкIад чIезе ккола. Гьединал хIужаби ругеб мехалъ прокуратураялде гIарза хъвазе ккола.\nЛъалеб букIахъе, салафиязул хъизаназде гьужумал гьариялъул ва гьел росу тун къватIире къотIиляъул хIужаби ккун рукIана кIиго соналъ цебе Лаваша мухъалъул Хважалмахи росулъ. Доб мехалъ росу тун гочун букIана 46 хъизанилан лъазабулеб буго «Кавказский узел» сайталъ.\nЦойги мажгит къана\nМиллатчилъиялде тIаде динги кьолон буго\nМ. Шамилов: "Зулмуялъ маслигIаталде нух къала".\nАлиса Ганиева: «Дагъистаналда кIигьумерлъи тIегьалеб буго»\nРохьове инчIо, амма «Исламияб пачалихъалъе» гьа бана\nЦIидасан чIвана имам


Марина АхIмадова:"Расул ХIамзатица абулаан лъикIав чи вугин абураб хъулухъ ургъун гьечIин жеги кибниги".\nДагъистаналъул «Хъвадарухъабазул Цолъиялъул» вакилзабаз Президент ГIабдулатIипов Рамазанихъе рагьараб кагъат хъвана гьал къоязда. Кагътида гьез гьарулеб буго гIорхъолъара рорчIарал ишал гьаризе лъугьараб печаталъул ва информациялъул рахъалъ министерлъи гIадлуялде цIайилан. Жидеда гIайиб гьечIилан абулеб буго гьеб рехсараб министерлъиялъ. Кинал дандеккунгутIиял гьел кIияздаго гьоркьор ругелали бицунеб буго гъоркьехун.\nДагъистанлъул хъадарухъабазул цолъиялъул гьеб кIиабилеб нух буго жидерго разилъи гьечIолъи загьир гьабулеб.\nЦебесеб нухалъ гьезул дагIба букIана басмаялъул ва информациялъул министерлъиялъ гьезуъа нахъеги росун Литературиял журналал журналистазул цолъиялъул къайимлъиялъухъе кьезе букIиналда тIасан.\nГьеб хIужаялда сверухъ бугеб ахIи-хIур гIодобцун бахъиналде цIияб ракIбакъвай щвана гьезие гьал къоязда гьебго министерлъиялдасан.\nГьаб нухалъ гьел махIрум гьарун рагIула «Литературияб Дагъистан» абун моцIида жаниб къватIибе биччалеб газеталдаса.\n2001 соналъул июналда Расул ХIамзатов чIаго мвугеб мехалъго гьесул квербакъилъун гIуцIун букIанин гьеб газетаян хъвалеб буго хвъадарухъабазул цолъиялъ ГIабдулатIипов Рамазанихъе хъвараб рагьараб кагътида.\n12 гIанасеб соналъ цохIо печаталде кьабизе гурони гIарацги кьечIого жидерго хIаракатлад бахъуле букIараб газета къватIибе биччай къотIизабунин печаталъул ва информациялъул рахъалъ министерлъиялъ гIилла гьелъие печаталде кьабизе гIарац гьечIиланги абун.\nАмма гьединал маргьаби жидедаги рицун исана августалда къватIибе бачIанин гьеб газеталъул цIияб номер. Газеталъи нухмалъи гьабулеб буго печаталъул рахъалъ министр хисулей Муслимова Миясатица.\nБалагьараб мехалъ гIарац циндаго батун бихьулинха. Амма исана апрелалда жиндица чанго нухалъ гьеб суал борхидал кьолеб жаваб цохIого букIанин, гIарац гьечIилан бицана Эркенлъи радиоялъе президентасухъе хъвараб кагътил автор АхIмадова Маринаца.\nГьей ккола Хъвадарухъабазул цолъиялъул нухмалъулев хисулей. Гьединго гьей йикIун йиго печаталъул министерлъиялъ къазегIан 12 соналъ тIадехун бицен гьабулеб газеталъул редакторлъунги.\nАмма бищунго гьелда квеш букIун буго газета гIуцIизе квербакъараб, гьелъул рухIияб къебелъилъун кколеб букIараб Хъвадарухъабазул Цолъиги жойиде хIачIого, гьелъул цIарги нахъе хъвагIан печаталъул министерлъиялъул цIаралда гъоркь биччалеб газета гIадин гьеб бихьизабиялъ.\nГьединго гьелъие редакторлъи гьабизе щибниги литератураялдехун бухьенги гьечIев чиясда тIад къан букIинги:\nМарина АхIмадова: «ТIадежоялъе газеталъе редакторлъи гьабизе тIадкъан буго ХIажиев Маратида. Живго лъикIав вас вугилан ккола. Амма мунагьал чураяв Расул ХIамзатица абулаан лъикIав чи вугин абураб хъулухъ ургъун гьечIин жеги кибниги.\nГьелъухъего гьев лъикIав вукIунилан газеталъул къадру цIикIкIинилан кколаро. Гьев Маратги я литератор, я редакторлъун вукIине цонигиялъе гьунар бугев чи кколаро.\nГьев ккола художник. Нижер ццин бахъиналъул гIурхъиго гьечIо. ТIубараб редколлегия буго хIалуцун. Нижеца иш гьедин теларо, газета тIадбуссинабичIого чIезе ракIалда гьечIо нижеда».\nЭркенлъи радиоялъ бухьен гьабуна жийго Миясат Муслимовалъулгунги.\nАмма жидеца гьезул ракIхвзабураб хIужа гьабичIилан абуле буго гьелъ. исана апрелалда газеталъул букIинеселъул суал гьаркьоб лъураб данделъи тIобитIун букIанин Хъвадарухъабазул цолъиялда.\nГьениб жиндица загьир гьабунин печаталъул рахъалъ министерлъиги, Хъвадарухъабзул цолъиялъул гIурус секциялъул нухмалъиги цоцалъ рекъон газета цадахъ биччани кинабдай букIинаян абураб пикру.\nДагьабги баян гьабуниги Миясатица абулеб букIун буго цо номер министерлъиялъ, цо номер Хъвадарухъабазул Цолъиялъ цим-цимал хIалтIун къватIибе биччазе газета.\nГьеб суал гьелъ данбан буго АхIмадов Мурадида. Гьев ккола Маринал вас. Гьединго «Литертатуриял Журналазул» бетIерав редакторги. ТIубанго гьез разилъи кьун тIубараб суалги гьеб букIинчIин, амма кIудияб дандечIейги гьезул букIинчIилан абулеб буго Миясатица\nМуслимова Миясат: «Гьеб газета киданиги букинчIо цо хасав чиясул буголъилъун. ХIукуматалъ гIарацги кьун биччалеб басма ккола гьеб.\nГазеталъе нухмалъи гьабизе гьабураб хIукмуги гьеб дунго лъикIай яхъун гьабураб букIинчIо, гьеб ккола министрасулгун дандги бан гьабураб иш.\nБатIияб суал буго кин газета лъикIаблъун гьабилебали абураб. Гьелъул рахъалъ ниж кидаго хIадур руго цадахъ гIодорги чIун цоцазда гIакълу дандбазе.\nГьединлъидал дун хIаталдаса ун гIажаиблъизаюна гьеб кагъат интернеталда бихьараб мехалъ.\nКIиялго цадахъ рекъон хIалтIун лъикI гурищан цебеккунго дандбараб суалги букIаго гьединаб иш гьез гьабилилан ракIалдего ккун букIинчIо.\nАмма абизе ккола кагътида гьез рехсолел ругел хIужаби тIубанго мекъал ругилан абизе дун яхъинаро.\nРугел дандеккунгутIиял лъугIизариялъул мурадалда цадахъ гIодорчIезе кколин рикIкIуна дица. Гьелъие нижги кидаго хIадур руго».\nХIасил-калам жеги цойиде бачIараб хIукму гьечIо гьеб суалалъул.\nЖивго министргун дандчIвачIого, гьесги кин щибали баян гьабичIого гьеб суал роцIцIинирилан абуна гьелда тIасан Дагъистаналъул Хъвадарухъабазул цолъиялъул нухмалъулев АхIмадов МухIамадицаги.\nГьединго жеги рагьараб кагътие жаваб гьабун гьечIо президент ГIабдулатIипов Рамазаницаги.


Италиялда, Франциялда, Америкаялъул Цолъарал Штатазда ва цогидал бакIазда ригьин гьабизе ракIалде ккарал гIадамазда тIадаб буго жидер сахлъиялъул бицараб документ бихьизабизе.\nГьединабго документ гьанже Дагъистаналдаги хIажат бугин суал цебе лъолеб буго Халкъияб Мажлисалъ. Щайин абуни депутатаз кьочIое босулеб буго сахлъи цIуниялъул министерлъиялъ кьураб баян. Гьелда рекъон, ригьин гьабураб щибаб щуабилеб хъизан буго тIубанго лъимер бижулареб, щибаб микьабилеб хъизан буго ургьибе ккун чанго моцIидасан лъимер биххулеб.\nДепутатазги тохтурзабазги рикIкIунеб буго ригьин гьабулезда гьеб документ кьезабиялдалъун нахъчIвазе ругин республикаялда ВИЧ, гепатит, туберкулез ва сах гьаризе кIоларел цогидал унтаби тIиритIиги.\nЦеве живгоги депутатлъун вукIарав тохтур АхIмад ГIазизовасда лъикIаблъун бихьулеб буго гьеб пикру, амма Дагъистаналъул шартIазда гьелъ хIасил кьелин кколеб гьечIо гьесда.\nАхIмад ГIазизов: «ГьабсагIаталда буго пуланаб документ (справка) ришват кьун босулеб къагIида. Гьеб цо рахъ буго. Гьединго буго цойги рахъги. Чи унтун вукIин чIезавизе захIмалъулеб, яги цеве унтунги вукIун, гьанже кигIанасеб къадардай гьеб унтул гьесул чорхолъ бугебин абураб суал бачIуна гъоба. Гьединаб мехалда тохтурасе ихтияр щола гьесие диагноз жинда ракIалде кколеб куцалда лъезе.\nГьелдасан гъол гIадамазе зарал ккезеги рес буго. Щайин абуни унти чIезабизе захIмалъизе бегьула росабазул ва шагьаразул лабораториязе. Цинги гъоз гьел доре ритIун, гьанире ритIун квалквал ккезе бегьула».\nГьелда бан тохтур АхIмад ГIазизовасда лъикIаблъун бихьулеб буго унтул хIакъалъулъ бицун гIадамазда гьоркьоб бичIчIи кьеялъул хIалтIи рагIа-ракьанде щвезабизе.\nАхIмад ГIазизов: «ТIадаблъун гьабиялдасаги гьагъадин бичIчIи кьейго берцин бихьула дида. Нижеца 10-13 соналъ цебе байбихьун букIана гьеб хIалтIи - гIолилал, студентал, школлъимал ракIарараб бакIалде ун хабар бицине».\nКватIичIого хъизан гьабизе хIадурулев чи ккола Гумбет мухъалдаса МухIамад Лабазанов. Тохтур АхIмад ГIазизовасго гIадин гьесги рикIкIунеб буго ришватчилъиялъулъ гъанкъараб республикаялда гьедигIан захIмалъиларин хIажатаб документ тIалаб гьабизе.\nМухIамад Лабазанов: «Нижер мугIалимас абулаан жив къинав вугин абураб документ босилищин цо, гьеб щолеб куц нужедаго бихьун букIине. Гьединаб жо бугоха Дагъистаналда справка боси, гIадада гIадамазул бетIер сверизаби буго гьеб».\nЖидер сахлъиялъул бицарал документал ригьназул хъвай-хъвагIай гьабулел идарабазде кьолеб къагIида буго Дагъистаналда мадугьалихъ ругел Ингушетиялдагун Чачаналда.\nРигьнал гьариялъул рахъалъ бахъараб федералияб къануналъулъ бицен гьабулеб хиса-баси гьабеян абун Дагъистаналъул парламенталъ Россиялъул Пачалихъияб Думаялде гьабураб хитIабалъе жеги жаваб щун гьечIо.


Кавказ, Октябрь 10, 2018\nАрбагI къо 10 Октябрь 2018\nИнсанасул ихиярал хвезари Шималияб Кавказалда халат бахъунеб буго\nAmnesty International-алъ жиндирго санайил доклад загьирабуна\nКъадыровасда кIочон тана рищиязул болжал\nХIакимлъуда бугеб «Единая Россия» абулеб партиялъул хиял буго рукIинесел регионалиял рищиязда «паровозалъул» къагIидаялъ губернаторал хъулухъалде рачине. Ай, партиязул сияхIазул бетIерлъуда машгьурал политиказул цIарал тIамизе. Гьединаб практика какулеб букIана оппозициялъ гуребги, тохалчагIазги, прессаялъги. Регионалиял рищиял Россиялда тIоритIила 18 сентябралда.\nЖурналистикияб цIех-рех гьабулей ИсмагIилова Хадижат цIар арай мухбирлъун яхъана коррупциялъул хIакъалъулъ макъалаби хъван хадуб. Гьелъ какулеб букIана Азербайжаналъул тIадегIанаб тIалъи, гьелде ришватчилъиялъул гIайибал гIунтIизарулаго. Хасго гьеб сабаблъун тIадтараз кIудияб хIаракат бахъана гьелъул къадру хвезабизе, балъгояб къагIидаялъ батIи-батIиял видеохъвай-хъвагIаял гьарун.\n«Лирикаялъул» асирлъиялде данде\n28 июналъ Шималияб Кавказалъул республикаязда аптекаялдасан тIиритIизарулел наркотиказда данде лъазабураб акциялда 6000 гIанасе чияс гIахьалъи гьабун буго. Гьеб акциялъул аслияб мурадлъун буго наркотикияб асар бугел дараби изну гьечIогон ва хасаб кагъат гьечIогон ричи гьукъи. Дагъистаналда гIемер ратулин лирика ва цогидал дараби тIиритIизаруле аптекаби. Хасго гIемер гьел ругин Дербент шагьаралдайин абулеб буго жамгIиял хIаракатчагIаз.\nМадугьалзабазе кумек буюри кьун гуреб гьабулеб\nАхирисел баяназда рекъон тIабигIияб балагьалъул хIасилалда хваразул къадар кколеб рагIула 15 чи, зарал ккун буго 37 чиясе, гьездаса гъорлъан лъабгояв вегизавун вуго азарханаялда. Жив киве ккаравалил лъачIого тIагIаравлъун рикIкIунев вуго 20 чи.\nТ.Мамсуровас лъабабилеб нухалъ гьа базе бугебдай?\nШималияб Гьиристаналъул бетIер Таймураз Мамсуровас лъазабуна, жиндир хиял гьечIин исана май моцIалда рукIине ругел рищиязда лъабабилеб нухалъ республикаялъул нухмалъулевлъун вахъине. Гьадин лъазабуна гьалкъояз прессалъе Шималияб Гьиристаналъул тIадегIанаб даражаялъул хъулухъчагIаз.\nАзербажаназ Дербенталда митинг хIадурулеб буго\nДербенталда гIумру гьабулел азербайжан миллаталъул чагIазда ракIалда буго гьал къоязда митинг гьабизе. Амма жеги къо чIезабун гьечIо. Гьезул рахIат хвезабун буго кIиго суалалъ: шигIитаз зиярат гьабулеб бакIалда бугеб хоб инжит гьаби ва Дербенталъул юбилеялде хIадурулъулаго азербайжан миллаталъул гIадамаз гIумру гьабулел къватIал къачIазе лезги миллаталъул мэрас инкар гьаби.\nАраб соналъул хIасил гьабулаго\n2014 соналъул политикиял хIасилал ва цо-цо аслиял хIужаби\n«Аваро-Кахетия» шагьранух бахъиялъе гъеж Гуржиялъги гуризехъин буго\nДагъистанги Гуржияги цолъизабулеб, «Аваро-Кахетиялде» бахъулеб шагьранухда хIалтIизе хIадур ругин жалгиян лъазабуна Гуржиязул хIукуматалъ гьал къоязда. Исана риидал Дагъистаналъ байбихьун букIана гьеб шагьранух бахъизе. Амма дагьал церегIан къояз изну гьечIого яргъид гIуцIараз тIадекIанцIи гьабун хадуб гьоркьобкъотIи ккун букIана гьелъул. Сунцаха Гуржиял тIамурал гьеб нух бахъиялда гьоркьоре журазе?\nЦIиял нухал – цIиял ресал…\nЩуго тунелги 25 къоги балаго цIидасан гьабизе байбихьизе буго Дагъистаналдасан Гуржиялде унеб аваразулгун-кахетиязул абулеб нух исана август моцIалда. Гьедин лъазабуна гьал къоязда Дагъистаналъул нухал гьарулеб идараялъул нухмалъулев Хучбаров Загьидица. Гьелъие хIажатаб проектги хIадурун буго махщелчагIаз, нух гьабиялъе къваригIарараб гIарац биччаялда бараб бугин гьеб лъугIиялъул ишилан лъазабулеб буго нухазул идараялъ\nАбхазия: политикиял хиса-басиял ва гьезие гlиллаби\nАбхазиялъул президент Александр Анквабица хъулухъалдаса нахъе ун вукIиналъул лъазабураб тIоцебесеб июналдаго Абхазиялъулгун ва жанубияб Гьириялъулгун бухьеназул рахъалъ Россиялъул президентасул кумекчи Владислав Сурковас лъазабуна Москва Сухумигун Анкваб гьечIониги рекъонхIалтIизе бугин.\nМахIачхъалаялъул некIсиял къватIал цIигьаризе руго Бакуялъул архитектораз\nГьал къоязда Дагъистаналда сапаралъ буго Азербайжаналдаса архитекторазул къукъа. Гьел ахIун руго Мах1ачхъалаялъул некIиял къватIазе реконструкция гьабизе. Кинаб бугеб гьел ахIиялда т1асан Дагъистаналъул цо-цо архитекторазул пикраби?


ЛъикIлъиялъе гIорхъи букIунаро\nДагъистаналъул шагьаразда ва районазда тIоритIулел руго Донбасс ва Луганск халкъиял республикабазда гIумру гьабун ругел гIадамазе гурхIел-рахIмуялъул акциял. Гьединаб акция тIобитIана Шамил районалдаги. Гьелъул хIакъалъул гьадинаб…\n14 марталда республикаялдаса кванил нигIматазулги рукIа-рахъиналъе къваригIунеб гIиси-бикъинаб къайиялъулги 80 тонна битIана гьабсагIаталда Крымалде гочун рачIарал Донбассалъул гIадамазе. ДРялъул хIукуматалъул премьер-министр ГIабдулмуслим ГIабдулмуслимовас бицана гьеб…\nКъисматалъ къварид гьаруразул ахирисеб хьул\n«Бесдалал гьечIеб Дагъистан» абураб гурхIел-рахIмуялъулаб гIуцIиялъе Раисат ГIусмановалъ нухмалъи гьабулелдаса 12 сон буго. Гьелъулги гьелъ нухмалъи гьабулеб гIуцIиялъулги хIакъалъулъ нижеца цебеги гIемер бицана. Жеги…\nШамат къоялъул къаси Семендер поселокалдаса, унтарай ункъгIалалдеги щун, нахъруссун рачIунел рукIана дунги хъизанги.\n«Россиялъул чIухIи» абураб сайталда бицуна ресукъал чагIазухъе гурхIел-рахIмуялъул квер бегьулел гIадамазул хIалтIул хIакъалъулъ. Гьенибго щибаб анкьалда вищула «Анкьил бахIарчи». Сайталъул хасаб жюриялъ 16 январалда бахIарчилъун…\nГьал къоязда нижехъе бачIана Гумбет районалъул Игьали росулъа ГIумарасхIаб Хасаймирзаевасул кагъат.\nГьаб дунял нилъер рукъ гуро\nСадакъа кьезе ккола кваранаб квералъ, квегIалда лъаларедухъ\nДолдаса нахъе ана 15 сон. Гьелгощинал саназул рухIелги, бухIиги, магIуги жеги бакъван гьечIо\nОгь, эбелалъул ракI..!\nЧарангIан къвакIарабги, квасквасгIан тIадагьабги, тIухьигIан бакIабги, нургIан гвангъарабги, сордогIан бецIабги, гьоцIогIан гьуинабги, рикIкIгIан кьогIабги…


Лъабго лагералъ рагьана нуцIби\nДагьаб цебегIан Шамил районалъул МачIада росулъ рагьана Расул ХIамзатовасул цIар кьураб лъималазул цIияб лагерь. Гьеб рагьиялъул хIурматалда рохалилаб тадбирги тIобитIана гьениб.\nШамил райадминистрациялъул пресс-хъулухъалъул хIалтIухъан Меседо Ибрагьимовалъ гьадин бицана лагералъул хIакъалъулъ: «МачIада росдада тIаса, рохьил ахалъуда, гIатIидаб майданлъиялда буго лъималаз риидалил хIухьбахъиялъе бараб гьеб комплекс.\nБихьарасда гурони, гьениб бугеб берцинлъиялъул бицун бичIчIиларо. БацIцIадаб гьаваялъги, сверухъ ругел батIи-батIиял гъутIбузги, хIанчIаз рачунел бакъназги хIайран гьабураб гьеб сверухълъи, жеги берцин гьабулеб букIана гьенире рачIарал лъималазухъ балагьидалги.\nЛъимал спорталъе ва кьурдуе ругьун гьаризе, гьединго эркенаб заманалда гьел цIалдезе ва батIи-батIиял хIаял тIоритIизе шартIалги чIезарун руго гьенир.\nЛагерь рагьизе кьучI лъурав ва жиндиргоги гIагарлъиялъулги кумекалдалъун гьеб базе кумек гьабурав чи ккола райсобраниялъул депутат ШейхмухIамад Шамилов», - ян.\nШамил районалъул нухмалъулесул заместитель МахIач МахIачевасул рагIабазда рекъон, Расул ХIамзатовасул цIаралда МачIада барабги малъун, гьанже лъабго лагерь буго районалда.\n- Рорхатал мугIрузда гьоркьоб, лагерь базе дагьаб санагIалъи гьечIеб бакI букIиналъ, гIемераб къоги бихьанин абизе бегьула Ш. Шамиловасда. Бугониги, жиндаго ракIалде ккараб иш рагIалде бахъинабуна гьес. Гьанже МачIада буго 260 лъимер къабул гьабизе кIолеб берцинаб лагерь.\nГьединго Къваниб буго 1998 соналдаго рагьун букIараб «Рохел» абураб лагерьги. 2010 соналда гьелъие щун букIана «Республикаялда бищун лъикIаб лагерь» абураб цIарги. Гьебго соналъ сверун гъутIбиги чIун, берцинги гьабун букIана гьеб. Исана гьелъ къабул гьабуна 330-гIанасеб лъимер.\nЛъабго соналъ цебе КъахIиб росулъ рагьараб «ГIалило» абураб лагералъги исана къабул гьавуна 260-гIанасев чи.\nГIаммаб къагIидаялъ 800-гIанасеб лъимералъ хIухьбахъи гьабулеб буго исана Шамил районалъул лагеразда, - ин бицана М. МахIачевас.\nПрочитано 108 раз\tПоследнее изменение Четверг, 24 июня 2021 12:45\nДругие материалы в этой категории: « Кавказалъул цагъур бечелъизе санагIалъаби\tВатIан тун унезул сияхI »


Огь, эбелалъул ракI...\nГанчIиде сверараб, гIанси лъугьараб\nЭбелалъул ракI. Бугебдай дунялалда дур багьа борцунеб роцен!? ГIазул хIулабигIан хIеренабги, махх-чарангIан къвакIарабги, кьурабигIан согIабги, сариналгIан недегьабги. Жиндир къвакIиялъеги, къуваталъеги дунялго мукIурлъараб, бищунго бахIарчиял бихьиназги жиндие бутIрул къулараб, даим намусалъул асирлъуда ругел руччабазе мугъчIвалеб дарманлъунги кидаго батулеб. Лъимадул ургъелаз дунялго цIолеб, гьелъул къварилъабаз гьитIин гьабулеб. Абадиялъего херлъизе рес гьечIел дунялалъулго улбузул ракIал.\nАмма жакъа къоялъ рагIулел вахIшиял, ракIгъанцIизабулел цо- цо харбаз сири базабула тIолабго черхалда. Лъимадул къисматалда талихIалъул накъишал угьулеб эбелалъул гьимигицин ургъел гьечIолъиялъул рагIдукье кколеб буго.\nЭбелги лъимерги - бугебдай дунялалда, кинидеги къулун, эбелалъ ахIулалдаса хIайранаб кечI дунялалда. Бакъул гвангъигицин жиндие къулулеб эбелалъул недегьлъи - гьелъ гурищ нухарегIулеб лъимер кIудияб дунялалде!?\nЭбелин абураб дунялалдаго бищун тIадегIанаблъун кколеб цIаралъе мустахIикъаллъун гьечIел цо-цо руччабазул сариназухъ гIенеккидал, гIодизе бачIуна.\nАхIмадил кIудияб талихI\nРехун тарал лъимал. Огь! Гьединал лъималазул магIуялъул бакIлъи! Жакъа къоялдаги чан талихIкъосараб лъимер бугеб, эбелалъул гьаркьихъги гьимиялъухъги урхъун. Гьезие бакъ гьимулеб буго батIияй чIужугIаданалъул бадисан. Гьеле гьединаб бакъул бетIергьанлъун вахъун вуго МахIачхъалаялда гIумру гьабун йигей дир курсцояй гьалмагъ Майсаратица хьихьун кIудияв гIолев вугев АхIмадги.\nМайсаратил буго жийго бетIергьанаб тукен. Цо къоялъ радал тукаде щварай гьей чIаралъуйго хутIана, клеенкаялда гъорлъ жемараб гIомогоро гIадаб жо багъаризе лъугьиндал. Заманалдасан гьей тIуркIизаюна лъимадул гIодиялъ.\nОгь, эбелалъул ракI... Зобалги ракьалги цоцалъ кьабичIодай, гьеб лъимерги къватIибе рехун, лъутун уней чIужугIадан йихьидал! АхIмадие камураб щибго гьечIо хъизамалда вугевщинав чи тIаделъун гогьдаризавуниги, гьев гIолев вуго чорхолъ иман-яхI цIикIкIарав васлъун. Унго-унгоги Майсаратицаги гьесие бицунеб недегьаб мацI, веэдун толев куц гьев. Жидергоги лъабго лъимер бугониги, ункъабилев АхIмад ккола киназулго хазина, гьев лъугьана бищунго бокьулеб лъимерлъун. Майсаратица абула цо-цо мехалда хIинкъизецин бачIунила, нагагь АхIмад гьавурай эбелалъ, хадуб халги ккун, гьев викъилин ва гьесда кинабго бицинилан. Гьеб букIина Майсаратие къисматалъул кутакаб кьабилъун. АнцIила щуго сон барав вас, авариялде ккун, хвана Майсаратил. Руго гьелъул жеги кIиго васги цо ясги. Амма АхIмадица хасаб бакI ккола гьелъул гIумруялъулъ. ТIадегIанавги жинда АхIмадил баракаталъ гурхIулев ватулилан абула анцIгониги сон унтун балеб бугей Майсаратица.\nДица гIемер пикраби гьарула, АхIмад вихьидалги. Кида-къадги лъала гьесда жиндирго къисматалъул къиса. Ялагьиладай гьес жив гьавурай эбел!...\nШигIруялде бикьараб ургъел\nГьайги ккола дир гьудул-гьалмагъ. ГIолохъанай магIарул шагIир. Дида гьей жийго лъалароан. Амма цIалулаан рекIелъан би чвахулел гьелъул шигIраби. Гьейги ккола лъималазул рокъоса хьихьизе ячарай яс. Рашидатица (гьединаб цIар кьолеб буго дица гьелъие) кучIдузулъ нагIана кьуниги жий рехун тарай эбелалъе, бихьулеб буго гьей гьанжеги эбелалъухъ урхъун йигеб куц. Гьелъ абула жиндир йигин цохIо жий хьихьарай эбелин. Абуниги, пикрабазулъ гьей цо кидаялиго жий рехун тарай эбелалда цадахъ йиго. Ахир-къадги ятана гьелда дунялалдаго бищунго хирияйлъун хутIизе кколей йикIарай гIадан. Гьелда йихьулей гьечIо гьанжеги жиндаса лъутизе къваригIарай чIужугIадан, гьелда йихьулей йиго гIицIго эбел.\nОгь, эбелалъул ракI... Жинца гьаюрай ясалъе дагьабгIаги бакI жиндир рекIелъ батичIей вахIшияй чIужугIадан. Гьале жийиланги абун, яс цее чIедалги, унго, хIинкъичIодай гьей? Кинаб асардай гьабуна гIансиялде сверараб гьелъул рекIее? Батизего батиларо гьелда ракI. БукIарабани, рес букIинчIо, лъимералъ къвал бараб мехалъгIаги, гьеб хIеккинчIого букIине.\nШагIирзабаз жидерго асаразулъ борхалъуде яхинаюрай, жидер къвакIиялъеги кьвариялъеги мугIрузгицин бутIрул къулулел, захIмалъаби къезарулел, къварилъаби хIехьолел руччабазул цо-цо ишаз чIегIераб тIанкI лъолеб буго чIужугIаданалъул тIадегIанлъиялда.\nЦояз инкар гьабурал, цогидаз гIезерурал рехун тарал лъимал…\nЭбелалъул рахь кIутIбузда бакъвачIеб, гьеб рахьдал тIагIам щибали лъачIеб, хIасратай бабул кинидахъ кочIоца пана гьабичIеб, кIодоэбелалъул маргьа рагIичIеб, гьелъул цIурачадазул хIалбихьичIеб, эбелалъул кверазул хIеренлъи лъачIеб, гьез беэдичIеб, кьабичIеб, бабайиланги ахIун, гьелъул горбода хурхине рес щвечIеб, согIаб къисматалъул квачIикье ккараб талихI билараб лъимер. Лъималазул рокъобгицин жиб кIваричIин ахIдарай эбелалъухъ урхъараб. Даим пашманал беразул хIикматаб жавгьар. Эбелалъул бадисан талихIалъул бакъ жиндие гьимичIеб.\nГьаб хадусеб лъай-хъваялъги дие рагьана инсанасул хIикмалъиги берцинлъиги. Гьале гьадинаб рухIияб берцинлъиялъ хвасар гьабулин дуниялилан абулеб букIун батила гIурусазул машгьурав хъвадарухъан Ф. М. Достоевскиясги.\nБольницаялда тохтуралъухъе иргаялда чIаразул читIир цIакъго халатаб букIана. КъватIиб квачанги букIана, балеб гIазуги букIана. Гьоркьохъеб ригьалъул бихьинчиги гьединайго чIужугIаданги рачIана тIаде. Ирга щвеялдаса хьулги къотIун, дун къватIие ана, рокъоедай инаян ургъулей йикIана. Дир пикраби цIаларал кинигин, гьев бихьинчияс дида абуна машинаялъуй гIодой чIезе ячIайила, ирга щвезегIанилан. Дида гьений дой чIужугIаданги ятана. Гьел ратана Гъуниб районалдаса магIарулал. Гара-чIварун, гIурабго заман ана. Цо заманалдасан ГIумар сагIтихъ валагьана, ва жив школалде Рамазан щвезавизе ине кколинги абун, машинаги бачун, ана. Цинги СалихIатица дие бицана Рамазанил хIакъалъулъ.\n- Щибаб рогьалида, гIодилаго, вахъинавулаан Субаца жеги макьидаса вигьинчIев гьитIинав Рамазан. ГIемерисеб мехалда, вухулаго, вачунаан гьелъ вас ясли-ахалде. Жийгоги кидаго гIедегIун йикIунаан хIалтIуде. Эбелалъулги васасулги гьеб гизма бихьулаан ва рагIулаан мадугьалихъ вугев ГIумарида. Гьесда хIехьезе кIолеб букIинчIо васасул гIодиги эбелалъул ахIиги. Цо къоялъ васги вачун, гIедегIун уней Субаде данде ана ГIумар ва вас жиндир дова тейилан абуна. Суба цин йихха-хочана ва хадуй разилъана. Гьей, васги рокъов тун, унаан хIалтIизе. ГьитIинав Рамазан макьид гIорцIидал, гьев вачине ГIумар, яги гьесул лъади Булул, яги гьезул лъимал унаан. Бакъанида Субаги ячIунаан васасда хадуй. Гьедин ана гIуралго моцIал. ТIолабго хъизан ругьунлъана гьитIинав Рамазаниде. Гьев гьечIеб мехалда, ракIгъоларого букIунаан ГIумарил хъизан. Гьале цо къоялъ кватIана эбел васасда хадуй ячIине… Ва ячIинчIо тIокIалъ…\nДолдаса нахъе ун буго анлъго-анкьго сон. ЦIияб хъизамалда цIияб талихI гьимана гьесие. Школалде-нахъеги ГIумарица машинаялда щвезавула Рамазан. ГIумарица гьеб жиндирго гьунарлъун гуребха рикIкIунебги бугеб. «Дир Булул лъикIай, хIеренай, хIалимай, рокьул цIураб ракIалъул гIадан йикIинчIейани, кIвезе букIинчIо дида вас нижеего тезе. Гьеб буго гIицIго гьелъул баракат - аслияб къагIидаялда гьейлъидалха лъимералъе хъулухъ гьабизе кколей гIадан. Жакъа цебечIезабизе кIоларо Рамазан гьечIеб дирго гIумру. Вокьула гьев дир васазеги,- ян абула ГIумарица.\nГьал дица тIадехун рехсанщинал лъималазе талихIалъул бакъ гьимана батIиял хъизамазда. Чиякълъиялъул рагIдукьан баккун бачIараб бакъалъ хинлъизаруна гьезул ракIал. Улбул гурезда кIвана гьел лъимал цIияб гIумруялъул каранда кенчIезаризе.\nЛъимал рехун тарал улбул. Бугебдай цогиги чIужугIадан инжитлъулеб рогьояб цIар!? Огь, эбелалъул ракI, эбелалъул ракI, ганчIиде сверараб эбелалъул ракI. Киндай гьелда макьу щолеб, щвараб гIоралъ айилан лъимерги тун. Лъимадул бухIараб магIуялъги жиндихъ гIащикъал беразул балагьиялъги хIеккинабулареб эбелалъул ракI. Унго, дур бакIлъиги, цIоройги, цIамхIаллъиги.\nТIадегIанас цоцазе бижараб хIасраталъул кIиго тIегь- эбелги лъимерги. Цоцаздаса тIезаризе лъида кIолеб. Гьеб кIиябго тIегь цIубазе, тIегьазе ккани, къваригIуна хIасратаб рокьи, эбелалъулги лъимадулги цоцазде бугеб. Цояб камунигицин, цоялъул гIумру талихIаб букIунареб. БечIараб буго гьаб дир макъалаялъул багьадурзабазул талихIалъул цояб тIегь, гIицIго гьаюрай эбелалда гурони, жиндие гIумру кьезе кIолареб…\nПрочитано 3198 раз\tПоследнее изменение Пятница, 16 марта 2018 10:55\nДругие материалы в этой категории: « Хехлъиялъ лъикIалде рачунаро\tРесукъазе кумекалъе батула »\n14:54, 25 октября 2020, 14\n14:49, 25 октября 2020, 20\n14:40, 25 октября 2020, 12\n14:18, 25 октября 2020, 15\n14:11, 25 октября 2020, 13\n14:02, 25 октября 2020, 14\n13:19, 25 октября 2020, 20\n12:53, 25 октября 2020, 21\n00:22, 24 октября 2020, 65


Дунялалда, хасго Россиялда ахираб заманалда унел лъугьа-бахъинаца Дагъистанги гьаниб лъугьа-бахъунеб жоги нахъисеб кьерде инабуна.\nЖакъа дуниял кIудиял, хIатта пачалихъазул ва халкъазул тарих хисизабулел лъугьа-бахъиназда цебе эхетун букIин бихьулеб буго. Россиялъул къватIисеб дуниялалдеги, дунялалъул Россиялдеги бугеб бербалагьи ва гьоркьорлъаби къо бахъанагIан батIи-батIиял лъугьунел руго. Лъида цебе тIамизе кIолеб букIараб моцIалъ цебеги нилъгун гьудулъиялда букIараб Турциялъ нилъер самолет бортизабилин? Лъида цебе тIамулеб букIараб нилъее гьукъилин Египеталде роржине, гьениса нахъе аза-азар туристал ахIилин ва гьенире роржине гьукъилин.\nСамолет кьвагьизабун хварал 224 чиясулни бицинарин. Нилъеда квешаб макьилъцин цебе тIамизе кIолароан тIубанго турказул къайялъе блокада лъелин ва нилъеца босараб гьезул къаялъул щибаб капек Россиялъул солдатазде кьвагьулел ракетабазухъ кьолеб гIарац бугин абурал хитIабал рукIинин.\nХIасил калам, къокъаб заманалда жанир нилъедаго лъачIого нилъ ратана тIубанго батIияб улкаялда. Нилъер цонигиясда кIоларо хадусеб моцIалда жаниб кинаб улка ва дунял букIине бугебали. ХIисаб гьабизе рес гьечIо я бизнесалъе, я цIалуе, я хIухьбахъиялъе. Россиялъул жакъа тушбаби раккун руго кIиго батIияб рахъалда - гIагараб машрикъалда, ИГИЛалда лъураб кьабиялъ бусурбаби, магърибалда - Крымгун Украина сабаблъун Европа.\nГьеб ахIвал-хIалалда Россиялъул президентасул рейтинг щибаб къоялъ бахунеб буго. Гьебги цо миллияб хаслъилъун тезе бегьула, къватIисан хIинкъи бугеб мехалда лидерасда сверухъ цолъи. Амма рахIат хвезабулеб буго нилъер улка цебе тIураб дунялалъул пачалихъаздаса къо бахъанагIан Шималияб Корреялда, Туркменистаналда, Азербайджаналда, ай жамгIияталъул пикруялдаса къуватаб квералъул нухмалъулев тIаса вищулеб нухде гIагарлъулеб букIин. АхIвал-хIал захIмалъулеб буго. Улкаялда финасовияб ва экономикияб кризисалъ кверщел гьабулеб буго. Иргадулаб лъагIалие бихьизабураб бюджеталда цебетIеялъул ва социалял программабазе биччалеб гIарац дагьлъун буго.\nБюджеталъул тIалабал тIуразеян хIукуматалъ халкъалъе щолеб жоялъе гIорхъичIвай гьабулеб буго. ГIаламалъул тIалабал цIикIкIине гурин аслияб килисаялъул кIудияв Кириллица халкъ ахIулеб буго намус-яхIалде ва рацIцIалъиялде. Гьебни батIаго жакъа гуребги улкаялъе хIажатаб жо буго, пайда щиб гьеб тIалъиялъе жинцаго гIаксалда гьабулеб буго кинабго.\nНилъеда лъалеб бакIалдаса Россиялда кидаго тIадчагIи рукIана халкъалъе мисаллъун гьеб рахъалъ, гьезда рекъон хIалтIула гIалам. Нилъ намусалъул нухде ахIулаго вагIза гьабизе лъикIан жиндир рукъ тункун баркаталъул цIеяв Кириллица улкаялда экономика гъоркье кканагIан рорхулел Роснефталъул ва Газпромалъул хIалтIухъабазул милионазул харжазде.\nПикру буссинабизе лъикIан Кирилл дацица, масала, Дагъистаналда цо лъимералъе моцIие кьолеб пособие I8 гъурущ бугеб мехалда 450 азаргоялдаса 850 азаргоялде рахинарурал Россиялъул парламенталъул депутатазул харжазде. Гьелги гIурхъи тун гIемераб бечелъиялда, транспорт, сахлъи-цIуни, машина, кабинет, курортазда бакI гIадал санагIалъабазда тIаде кьурал. КIвар буссинабуни лъикIан улкаялъул аслияв кашишас 100 гъурущ ришват полициялъуласе кьезе хIалбихьанин туснахъалда лъурав Бурятиялдаса мужикъасдеги, 1500 бриллиантазул баргъичал ратарай Евгения Васильевалъе кьураб амнистиялдеги.\nГьеб улка намусалде ахIулеб хитIаб гьабизе лъикIан гьес рукъ-рукъалде ун чиновниказе, депутатазе ва пачалихъалъул кверщел кодосел чагIазде. Нахъойги такрар гьабила Россия ва дунял кIудиял лъугьа-бахъиназда цебе эхетун руго. Кире нилъ гьелъ рачинел абураб суалалъе жавабги жеги батулеб гьечIо. Хабар лъикIаб рагIайги.\nКире нилъе рачунел ругел гьакица?\nГIасруялъул тарих бугеб библиотека къазехъин буго


Кказит / Передовая\nАвтор: ilchi · 29.04.2022\nАпрельданул 27-нний Дагъусттаннал БакIчи Сергей Меликовлул дунни Дагъусттан Республикалий аьдлу-низам дуруччаврил Координациялул совещаниялул батIаву.\nХхал бигьлагьисса масъаларттавух бия балугъравун къабивми криминал иширттаща буруччаврил ва ми бавкку ххуллурдайн буккаврил хьхьичIалу кьукьинсса чараннал хIакъиравуссагу.\nМу даву дуллай бур «Аьрасатнал Федерациялий 2025-ку шинайннин экстремизмалийн къарши буккаврил стратегия» бартдигьаврил лагрулувусса дуккаврил ва жагьилтурал политикалул аралуву. Му мурадрай республикалий, кьамулгу дурну, бартдигьлай бур паччахIлугърал цаппара программартту. Республикалул БакIчинал тIимунийну, гьаман ми арардаву дуллан аьркинни балугъравун къабивми криминал иширттаща буруччаврил давуртту.\nРегиондалул каялувчинал бувсунни балугъравун къабивми къатIайласса иширттайн кIункIу баврил сававрттуну хъанай душиву жагьилтал давурттахун къабагьаву, тIайлабацIу бакъасса кулпатирттаву яхъанахъаву, профилактикалул идарарттал чулуха ялув бацIаву дакъашиву ва цаймигу.\nРегиондалул каялувчинал тIимунийну, хIакьину тамансса луртанну хIарачат буллай дур жагьилтурайн асар биян буван. Мунийн къарши буккаву хъанахъиссар ихтиярду дуруччай органнал ва республикалул исполнител властьрал органнал масъала.\nДагъусттан Республикалул виваллил иширттал министр Аьбдурашид МахIаммадовлул бусаврийну, цIанасса ппурттуву ляличIисса къулагъас дуллай бур балугъравун къабивми экстремистшиврул ва террористшиврул иширттаща буруччаврил масъаларттах. Министрнал бувсунни жагьилтуращал дуллалисса профилактикалул давурттаятугу.\nХхал бигьлагьисса масъалалул хIакъираву ихтилатру бунни цайминналгу.\nДагъусттаннал БакIчинал бувсунни профилактикалул давурттая мюнпат къахьунтIишиву, агарда ми масъаларттаха нину-ппугу, школагу чялишну зий бакъахьурча. Сергей Меликовлул тапшур бунни социал сетирдал негативсса асардайн къарши буккансса чаранну лякъин.\nБатIаврий ххал бивгьунни цаймигу масъалартту.\nБарча Дагъусттаннал культуралул ва мазурдил кьини!\nДурмуницIунсса ва данмуницIунсса щугълурду\nСледующая публикация Оператив штабрал батIаврий\nПредыдущая публикация Ххишала дакъа ххаллилсса даву


С. Кусова: «Солдатасул шинель ретIарав генерал»\nВ Дагестане будет реализован ...\tС 2019 года Республика Дагестан начнет принимать участие в ...\t- 20 фев 2019\nВ Дагестане проработают ...\tВ Дагестане начнут прорабатывать механизмы улучшения ...\t- 20 фев 2019\nВ Махачкале прошла олимпиада ...\tВо вторник, 19 февраля, в махачкалинской школе №59 прошла ...\t- 20 фев 2019\nГьунар\tХвасар гьавуна\t- 20 фев 2019\nНурмухIамадовасул кIиабилеб ...\tБразилиялъул речIчIухъан нокауталде ккезавуна тIоцебесеб ...\t- 20 фев 2019\n1 февралалда Москваялда кIодо гьабуна ГIали Камаловасул юбилей\nТIоцебесеб февралалда Москваялда Журналистазул рокъоб, кIодо гьабуна «ХIакъикъат» газеталъул бетIерав редактор, Дагъистаналъул Журналистазул союзалъул председатель ва Россиялъул Журналистазул союзалъул секретарь ГIали Камаловасул 70-сонилаб юбилей.\nГьеб тадбир гIуцIун букIана Россиялъул Журналистазул союзалъул, Централияб федералияб округалда бугеб Дагъистаналъул Дармил вакиллъиялъул, РФялъул президентасда цебе бугеб ДРялъул хIукуматалъул вакиллъиялъул ва Россиялъул Халкъазул ассамблеялъул Дагъистаналъул регионалияб отделениялъул хIаракаталдалъун.\nЮбилярасда баркигун кIалъазе рахъана Пачалихъияб Думаялъул информациялъул политикаялъул, информациялъул технологиязул ва бухьеназул комитеталъул председатель, Россиялъул Журналистазул союзалъул секретарь Леонид Левин, РФялъул президентасул гIакълучи, РФялъул президентасда цебе бугеб инсанасул ихтиярал цIуниялъул ва жамгIият цебетIеялъул советалъул председатель, Россиялъул Журналистазул союзалъул секретарь Михаил Федотов, Россиялъул Журналистазул союзалъул председатель Владимир Соловьев, Россиялъул Журналистазул союзалъул хIураматияв председатель Всеволод Богданов, Каспий регионалда ругел улкабазулгун экономикаялъул ва гуманитариял гьоркьорлъабазул Россиялъул президентасул хасав вакил Рамазан ГIабдулатIипов, РФялъул президентасда цебе бугеб ДРялъул хIукуматалъул вакиллъиялъул нухмалъулей Изумруд МухIутдинова, Централияб федералияб округалда бугеб Дагъистаналъул Дармил вакиллъиялъул нухмалъулев МухIамад Сайгидов ва цогидалги. Гьанибго абилин, юбилярасул адресалда бачIана Дагъистаналъул бетIерасул ишал тIуралев Владимир Васильевасул баркиялъулаб телеграммаги.\nДанделъиялда юбилярасе кьуна гIемерал шапакъатал ва сайгъатал, гьезда гьоркьоб букIана Пачалихъияб Думаялъул рахъалъан ХIурматалъул грамотаги.\nДанделъиялдаса хадуб «Россия – киназего» абулеб интернет-порталалъул мухбиралъ гара-чIвари гьабуна Россиялъул Журналистазул союзалда цебе гIуцIараб СМИяздасан рорхулел миллиялгун диниял масъалабазул централъул нухмалъулей Сулиета Кусовалъулгун.\n«ГIали ккола солдатасул шинель ретIарав генерал. Гьес тараб захIматаб нух тезе, гьес хIехьараб хIехьезе – бигьаяб иш гуро. Бигьаяб иш гуро - гулбузул ва кьвагьиялъул гьаркьихъе хIалтIизе. РахIат толеб гьечIо гьесул ракIалъе журналистал чIваялъул хIужабаз. Къокъабго заманалда жаниб свана 19 журналистасул гIумру. ГIакълу цIубарал журналистал чIвана республикаялда – гьелъги бицуна республикаялда бугеб рагIул багьа. МагIна гъваридаб рагIул багьаялъул къимат лъала Камаловасда, гьес кидаго рахъккола битIараб рагIи абизе нахъе къаларесул. Гьединал гIадамал къваригIун руго жакъа.\nРакIбацIцIалъи ва журналистасул рагIуе ритIухълъи – гьеб хираго чIана Дагъистаналъе – гьебго бихьулеб буго дида Камаловасулъги. Гьев ккола политикги, жамгIияв хIаракатчиги, сугъулдерил жамагIаталъул гIадатияв чиги. Гьес кинабго хIалтIи гьабула гIакъилав пачалихъияв инсанас гIадин.\nАбизе ккола, нилъеца гIицIго гьавураб къо гуро кIодо гьабулеб букIараб ГIалил, жакъа Москваялда кIодо гьабулеб букIана политикияв хIаракатчиясул ва Дагъистаналъул вакиласул юбилей. Жакъасеб данделъиялъ бихьизабуна регионаздаса журналистал цере рукIин федералиял журналистаздаса. Щайин абуни, Кавказалъул журналистал руго халкъалде гIагарал, гьезулъ цIикIкIун буго ракIбацIцIалъи. БатIалъи гьечIо - журналистал, гIалимзаби, политикал – киналго цо федералияб майданалде данделъичIони, нилъер улкаялда вацлъиялъулаб миллияб политика букIине гьечIо.\nНилъ гьабсагIат рикь-рикьун руго, нилъер гьоркьорлъаби кьватIелазул цIун руго. ГIали гIадал гIадамаз кIудияб хIаракат бахъулеб буго гьел кьватIелал седезе, миллатазда гьоркьоб гьуинлъи бекьизе. Гьаб данделъиялъги бихьизабулеб буго Россиялъул рес букIин унго-унголъунги гъункараб улкалъун лъугьине. Гьелъие гьодорал гурел, ГIали гIадал камилал, кьучIал гIадамал хIажат руго», - ян абуна гьелъ.\nОфициалияб бутIаялдаса хадур ахIана магIарул кучIдул, рихьизаруна миллиял кьурдаби.\n«Россия – киназего» абураб интернет-порталалъул мухбир\nПрочитано 557 раз\tПоследнее изменение Пятница, 09 февраля 2018 11:30\nДругие материалы в этой категории: « 50 сон кьуна «ХIакъикъаталъе»\tЦIадирабазда лъуни, творчество бергьуна »\nВ Дагестане будет реализован проект по сохранению лесов февраля 20, 2019\nВ Дагестане проработают механизмы взаимодействия глухих граждан и ЖКХ февраля 20, 2019\nВ Махачкале прошла олимпиада по лезгинскому языку февраля 20, 2019


ЛъагIел ахиралде щолелъул, унеб соналда республикаялъул маданияталъул бутIаялда жанир рукIарал аслиял лъугьа-бахъиназул хIакъалъулъ къокъабго баян хIадуризе хIукму гьабуна «Эркенлъи» радиоялъ. ГIадамазда бищунго ракIалда чIарал гIадал тадбирал кинал рукIаралали бицунеб буго гъоркьехун.\nМаданияталъул бутIаялда жанир тIоритIарал тадбиразул рахъалъ исанасеб осн Дагъистаналда цIакъ гьарзаяб букIанин абизе бегьула. РукIана гIемерал дандеруссинал, миллиял ва литературиял байрамал. Гьел киназдаго гьоркьоб хасаб бакI ккола ХIамзатил Расул гьавуралдаса 90 сон тIубаялъул хIурматалда тIоритIарал тадбираз. Исанасеб сонго Расулил сонлъун лъазабун букIана Дагъистаналда. ЛъагIалил бабйихьудаса нахъе жиб-жиб моцIалъ республикаялъул батIи-батIиял шагьаразда, росабалъ тIоритIана кIудияв шагIир ракIалде щвезавиялъул тадбирал, кучIдул цIали, гургинал столал. Июль моцIалъ улкаялъул тахшагьар Москваялда Яузовский бульваралда рагьана шагIирасе памятник. ЦIоралъул магIарулазда мадугьалихъ бугеб Цхинвал шагьаралъул майданалъе кьуна шагIирасул цIар. Сентябралъул микьабилеб, ичIабилеб ва анцIабилел къояз тIолабго республикаялъулго пикру буссун букIанин абизе бегьула Расул гьавураб къо кIодо гьабиялде. Юбилеялъулал тадбирал тIоритIана МахIачахъалаялда, Хунзахъ ва шагIирасул инсул росулъ ЦIадаги.\nИсана бищунго ракIалда чIараблъун хутIанин ХIамзатил Расулил юбилей Москваялда кIодо гьабулеб мехалъ сценаялде хIама бахинилан бицана «Эркенлъиялъе» хъвадарухъан ва миллиял мацIазда рахъулел передачабазул шеф-редактор ГъалбацIов ГъазимухIамадица.\nАмма гьес рикIкIунеб буго батIи-батIиял тадбирал тIоритIи маданият цебетIун букIиналъул магIна кколарилан.\nГъалбацIов ГъазимухIамад: «Мисалалъе, цIияб тIехь къватIибе бачIани, гьелда сверун гьарулел тадбирал, презентация батаниги, гьеб тIехь жиндир бугин телевизоралдасан гар-гадиги – гьеб буго литератураялда сверухъ гьабулеб хIалтIи, жибго литература гуро. Гьединабго ахIи-хIур кечI хъваялда хурхун бугони, гьелдаги макъанилан абизе бегьуларо. Гьеб киналго руго культураялда аскIор гьарулел тадбирал. Культура батIаго буго, тадбирал батIаго руго. Тадбираз культура гьабуларо. ТIехьалъ букIа, макъаналъ букIа, ва гьеб гуреб цоги жоялъ инсанасе асар гьабулеб бугони, гьеб буго культура. Гурони, цохIо тIехьги хъван, чIечIого гьелъул презентациял гьариялъул магIна щиб? Гьев живго вихьизе гьабула чияс. Гьев вихьизе къваригIун вукIунаро гIадамасе, гьесул тIехьги, кечIги, макъанги, гIакълугун пикруги къваригIун букIуна».\nРакIалда чIараблъун хутIанин абизе бегьула гьединго исана риидал Конституциялъул къо кIодо гьабиялъул байрамги. Исана гьеб ракIалда чIараблъун хутIана Дагъистналъул нухмалъулес киналниги хIакимзабиги хъулухъчагIи миллияб ретIелги ретIун къватIире рахъине тIамиялдалъун.\nГьединабго ракIалда чIараб, тIолабго дагъистаниязего кIудияб асар гьабураб лъугьа-бахъинлъун букIана Дагъистаналде МухIамад (с.гI.в) аварагасул асарал рачIин. Августалъул къоло щуабилеб къоялдаса байбихьун тIубараб анкьалъ Каспийскалда ГIали ГIалиевасул цIаралда бугеб спортивияб кIалгIаялде рачIунел гIадамазул чвахи къотIичIо сордоги къоялъги. Гьединаб даражаялъул тадбир Дагъистаналда гьалдаса хадуб букIиналда щаклъи буго гIемерал гIадамазул.\nМаданияталъул бутIаялда жаниб хасаб бакI ккунин абизе бегьула журналистка Светлана Анохиналъ ва гьелъул пишацояй гьалмагъ Санаева Полинаца хIадур гьабураб «БукIана гьадинаб шагьар» абураб тIехь къватIибе бачIин. Цебесеб ва гьанжесеб МахIачхъала дандеккун, дагъистаналъул тахшагьар кинаб букIарабали бицунел гIемерал суратаз ва гьенир гIумру гьабун рукIарал цо-цо гIадамазул хIакъалъулъ баян кьун буго гьеб тIехьалда. Республикаялъул миллияб бибилиотекаялда ва Москваялда кIудияб даражаялда тIобитIана гьеб тIехьалъул презентация.\nГьединабго даражаялда тIобитIанин абизе бегьула исана ноябаралда «Аваразул миллиябгун маданияб автономиялъул» нухмалъулев ШагIбанов Маркъоца хIадур гьабураб ГIумахан нуцаласул хIакъалъулъ тIехьалъул презентацияги. Маркъоца нухмалъи гьабулеб идараялъ гIемераб хIалтIи гьабулеб буго магIарлазул тарихалда ва маданияталда хасаб бакI ккурал гIадамазул гIумруялъул баян дандебакIариялъе. Гьедин басмаялде бахъизе хIадурулеб буго «Тарихалда лъалкI тарал магIарулал» абураб циклалдаса гьединав нусго чиясул хIакъалъулъ тIоцебесеб тIехь.


Араб анкьида Авартеатралъул тIоцебесеб сапар букIана Казбек районалде. Лъималазе ва чIахIиязе хIадурараб кIиго спектакль бихьизабуна актераз Дилим росдал культураялъул кIалгIаялъуб. ДРялъул мустахIикъав артист НурмухIамад НурмухIамадовас сценаялда лъураб «Навруз» спектакль кIудияб рохелгун къабул гьабуна Дилим росдал лъималаз. Режиссерас спектакль гIуцIун, букIана жалго лъималазги жигараб гIахьаллъи гьабулеб хIалалъ аваданго.\nМагIарулазул гIаммаб данделъи бугин рагIигун гьенибе ракI гIедегIулеб батила миллат бокьулезул. Амма цIакъго цIикIкIун гьечIищ мацI цIунеян ахIулел, холеб бугин зигардулел, щиб бицунги чIоларел.\nБухари тIагъур лъун, чухъа ретIун, гормендо-чохтIоялъ гьурмал гургин гьарун рахъулел руго суратал, малъарун кIалъалел руго данделъабазда. ГIицIго гьел суратал гурони цогидаб лъалкI рекIелъ, ракьалда толарезда хIалкъала цо-цо.\n15:36, 03 апреля 2020, 39\n13:16, 03 апреля 2020, 30